cyanic-selkie/wikianc huggingface dataset:
ബാലു ശങ്കരൻ
കരിയർ
മാഞ്ചസ്റ്റർ യുകെയിൽ നിന്ന് ഇന്ത്യയിലേക്ക് മടങ്ങിയ ശേഷം. ഡോ. ബാലു ശങ്കരൻ എയിംസ് ദില്ലിയിൽ ചേരുന്നതിന് മുമ്പ് കെഎംസി മണിപ്പാലിലെ അനാട്ടമി വിഭാഗത്തിൽ ഏതാനും മാസങ്ങൾ പഠിപ്പിച്ചു. ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിൽ (എയിംസ്) ഓർത്തോപെഡിക് സർജറി അസിസ്റ്റന്റ് പ്രൊഫസറായി ശങ്കരൻ 1956 ൽ ഔദ്യോഗിക ജീവിതം ആരംഭിച്ചു. അസിസ്റ്റന്റ് പ്രൊഫസറായി 7 വർഷത്തിനുശേഷം 1963 ൽ അസോസിയേറ്റ് പ്രൊഫസറായി സ്ഥാനക്കയറ്റം ലഭിച്ച അദ്ദേഹം 1967 വരെ എയിംസിൽ തുടർന്നു. എയിംസിൽ ജോലിചെയ്യുമ്പോൾ, യുണൈറ്റഡ് സ്റ്റേറ്റ്സിലെ ചിക്കാഗോ സർവകലാശാലയിൽ റോക്ക്ഫെല്ലർ ഫൗണ്ടേഷൻ ഫെലോ ആയി അദ്ദേഹം അടിസ്ഥാന മെഡിക്കൽ ഗവേഷണം നടത്തി. എയിംസിൽ ജോലി ചെയ്ത ശേഷം 1970 വരെ മൗലാന ആസാദ് മെഡിക്കൽ കോളേജിൽ പ്രൊഫസർ സ്ഥാനം സ്വീകരിച്ചു. 1970 വരെ 1978 വരെ സെൻട്രൽ ഇൻസ്റ്റിറ്റ്യൂട്ട് ഓഫ് ഓർത്തോപെഡിക്സിന്റെ ഡയറക്ടറായി സേവനമനുഷ്ഠിച്ചു. 1981 ൽ ജനീവയിലെ ലോകാരോഗ്യ സംഘടനയുടെ ഡയറക്ടറായി സേവനമനുഷ്ഠിച്ച അദ്ദേഹം 1987 വരെ ലോകാരോഗ്യ സംഘടനയിൽ തുടർന്നു. 1992 നും 1994 നും ഇടയിൽ റിഹാബിലിറ്റേഷൻ കൗൺസിൽ ഓഫ് ഇന്ത്യയുടെ ചെയർമാനായും പ്രവർത്തിച്ചു.
സെൻട്രൽ ഇൻസ്റ്റിറ്റ്യൂട്ട് ഓഫ് ഓർത്തോപെഡിക്സിന്റെ ഡയറക്ടറായി പ്രവർത്തിക്കുമ്പോൾ 1972 ൽ കാൺപൂരിൽ ആർട്ടിഫിഷ്യൽ ലിംബ്സ് മാനുഫാക്ചറിംഗ് കോർപ്പറേഷൻ ഓഫ് ഇന്ത്യ സ്ഥാപിക്കാൻ സഹായിക്കുകയും 1975 ൽ ഭുവനേശ്വറിനടുത്തുള്ള ഒലത്പൂരിൽ നാഷണൽ ഇൻസ്റ്റിറ്റ്യൂട്ട് ഓഫ് റിഹാബിലിറ്റേഷൻ ട്രെയിനിംഗ് ആൻഡ് റിസർച്ച് സ്ഥാപിക്കുകയും 1981 വരെ കോർപ്പറേഷൻ ചെയർമാനായി തുടരുകയും ചെയ്തു. ദില്ലിയിലെ സെന്റ് സ്റ്റീഫൻസ് ഹോസ്പിറ്റലിൽ പ്രൊഫസർ എമെറിറ്റസായി ജോലി നോക്കി.
മരണം
ഹ്രസ്വമായ അസുഖത്തെ തുടർന്ന് 2012 ജൂൺ 20 ന് അദ്ദേഹം മരിച്ചു.
അവാർഡുകൾ
1971 ലെ ബംഗ്ലാദേശ് യുദ്ധത്തിൽ പരിക്കേറ്റ് സഫ്ദർജംഗ് ആശുപത്രിയിൽ നിലയുറപ്പിച്ചിരുന്ന സൈനികർക്ക് ട്രോമാ കെയറിനും പുനരധിവാസത്തിനുമായുള്ള സേവനങ്ങൾക്ക് 1972 ൽ അദ്ദേഹത്തിന് പദ്മശ്രീ അവാർഡ് ലഭിച്ചു. 2007 ൽ വൈദ്യശാസ്ത്രത്തിനുള്ള പത്മവിഭൂഷൻ അവാർഡും അദ്ദേഹത്തിന് ലഭിച്ചു.
പുറത്തേക്കുള്ള കണ്ണികൾ
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:ഡെൽഹി സർവ്വകലാശാലാ അദ്ധ്യാപകർ വർഗ്ഗം:2012-ൽ മരിച്ചവർ വർഗ്ഗം:1926-ൽ ജനിച്ചവർ
മുതുകുളം
ആലപ്പുഴ ജില്ലയിൽ കാർത്തികപ്പള്ളി താലൂക്കിലുള്ള ഒരു ഗ്രാമമാണ് മുതുകുളം. കിഴക്ക് പത്തിയൂരും പടിഞ്ഞാറ് കായംകുളം കായലും ആറാട്ടുപുഴയും തെക്ക് കണ്ടല്ലൂരും,വടക്ക് ചിങ്ങോലിയും ആണ് അതിരുകൾ.
സ്ഥിതിവിവരക്കണക്കുകൾ
കന്യാകുമാരി-പൻവേൽ ദേശീയപാത 66-ന്റെ അരികത്താണ് മുതുകുളം സ്ഥിതി ചെയ്യുന്നത്. പടിഞ്ഞാറ് ഭാഗം കായലാണ്. കായലിനപ്പുറത്ത് ആറാട്ടുപുഴ ഗ്രാമത്തിന്റെ ഭാഗമായ ഒരു തുരുത്താണ് മുതുകുളത്തേയും അറബിക്കടലിനേയും തമ്മിൽ വേർത്തിരിക്കുന്നത്. കായംകുളവും ഹരിപ്പാടുമാണ് അടുത്തുള്ള നഗരങ്ങൾ.
കായംകുളം താപവൈദ്യുതി നിലയം മുതുകുളത്താണ് [ ആറാട്ടുപുഴ പഞ്ചായത്തിലാണ് കായംകുളം താപവൈദ്യുതനിലയം ] സ്ഥി തി ചെയ്യുന്നത്. ഗവൺമെന്റ് എൽ.പി.ജി.സ്കൂൾ (കൊട്ടാരം സ്കൂൾ, മുതുകുളം) 2.മുതുകുളം ഹൈസ്കൂൾ 3.കെ.വി .സംസ്കൃത ഹൈസ്കൂൾ 4.മുതുകുളം എസ് .എൻ .എം യു.പി.സ്കൂൾ എന്നിവയാണ് ഇവിടുത്തെ പ്രധാന വിദ്യാലയങ്ങൾ. കുന്തി ദേവി പ്രതിഷ്ഠിച്ചതെന്ന് പറയപ്പെടുന്ന പാണ്ഡവർകാവ് ദേവിക്ഷേത്രം ഇവിടെയാണ് സ്ഥിതി ചെയ്യുന്നത്. ശാന്തദുർഗ്ഗ (ദേവി)യാണ് ഇവിടുത്തെ പ്രധാന പ്രതിഷ്ഠ.ശ്രീ ഭദ്രകാളി പ്രതിഷ്ഠ നിലകൊള്ളുന്ന ഈരയിൽ ദേവിക്ഷേത്രവും മുതുകുളത്തിന്റെ പ്രത്യേകതയാണ്.
പ്രശസ്തർ
പ്രശസ്ത നാദസ്വര വിദ്വാൻ മാരായ  ശ്രീ മുതുകുളം അംബികാ സിസ്റ്റേഴ്സ്, ശ്രീ മുതുകുളം സുശീലൻ ഭാഗവതർ എ ഐ ആർ, മുതുകുളം ശ്രീ മഹാദേവൻ എ ഐ ആർ, മുതുകുളം തുളസി കൃഷ്ണ പ്രശസ്ത സിനിമാ അഭിനേതാക്കളായ മുതുകുളം രാഘവൻ പിള്ളയും, അശോകനും. അഭിനേത്രി നവ്യാ നായരും, സിനിമാ സംവിധായകൻ പത്മരാജനും, പ്രശസ്ത ചിത്രകാരൻ സതീഷ് മുതുകുളവും, മജീഷ്യ അമ്മുവും മുതുകുളത്തുകാരാണ്. കോൺഗ്രസ്സ് നേതാവും സ്വാതന്ത്ര്യസമരസേനാനിയുമായ അമ്പഴവെലിൽ വേലായുധൻ പിള്ള, നാടകനടൻ അക്ബർ ശങ്കരപ്പിള്ള, '''മുതുകുളം എസ്. വി വാസുദേവൻ നായർ (എസ്.വി.വി.)''' എന്നിവരും, കവയിത്രി പാർവ്വതി അമ്മ എന്നിങ്ങനെ പല പ്രശസ്തരും മുതുകുളത്തുകാരായുണ്ട്.
ഇന്ന് ജീവിച്ചിരിക്കുന്ന സംസ്കൃത പണ്ഡിതന്മാരിൽ ആഗ്രഗണ്യനായ മുതുകുളം ശ്രീധറിന്റെയും ജന്മനാടാണ് ഈ ഗ്രാമം.
പ്രധാന വിദ്യഭ്യാസ സ്ഥാപനങ്ങൾ
1.ഗവൺമെൻറ് ലോവർ പ്രൈമറി സ്കൂൾ ഫോർ ബോയ്സ് (വാരണപ്പള്ളിൽ ), ഗവൺമെന്റ് എൽ.പി.ബി .സ്കൂൾ
2.ഗവൺമെന്റ് എൽ.പി.ജി.സ്കൂൾ (കൊട്ടാരം സ്കൂൾ, മുതുകുളം) ഗവൺമെൻറ് ലോവർ പ്രൈമറി സ്കൂൾ ഫോർ ഗേൾസ്
3.മുതുകുളം എസ് .എൻ .എം യു.പി.സ്കൂൾ
4.മുതുകുളം ഹയർ സെക്കണ്ടറി സ്കൂൾ
5.കുമാരനാശാൻ മെമ്മോറിയൽ യു. പി. സ്കൂൾ, മുതുകുളം
6.കെ.വി .സംസ്കൃത ഹയർ സെക്കണ്ടറി സ്കൂൾ
7.ബുദ്ധ കോളേജ് ഓഫ് ടീച്ചർ എഡ്യൂക്കേഷൻ
8. കുരുംബകര യു പി സ്ക്കൂൾ മുതുകുളം
പ്രധാന ആകർഷണങ്ങൾ
വെട്ടിക്കുളങ്ങര ദേവി ക്ഷേത്രം
പുറത്തേക്കുള്ള കണ്ണികൾ
വർഗ്ഗം:ആലപ്പുഴ ജില്ലയിലെ ഗ്രാമങ്ങൾ
കൽക്കിപുരാണം
ഭവിഷ്യപുരാണത്തിന്റെ ഉപപുരാണമാണ് കൽക്കിപുരാണം.
പൗരാണിക സാഹിത്യം ഭാരതീയ സംസ്കാരത്തിന്റെ കലവറയാണ്. രസകരമായ കഥാഖ്യാനങ്ങളോടെ സാധാരണമനുഷ്യരെ ധർമ്മത്തിന്റെയും ഭക്തിയുടെയും മാർഗ്ഗത്തിലേക്കു നയിക്കുന്നവയാണ് പുരാണങ്ങൾ.പുരാണങ്ങൾ പ്രധാനമായും പതിനെട്ടെണ്ണമാണ്. ഈ പതിനെട്ടെണ്ണത്തെ മഹാപുരാണങ്ങൾ എന്ന് പറയുന്നു .ഈ മഹാപുരാണങ്ങളുടെ അനുബന്ധമായി ചമയ്ക്കപ്പെട്ടിരിക്കുന്നവയാണ് ഉപപുരാണങ്ങൾ. ഇവയുടെ എണ്ണം ഏതാണ്ട് അൻപതിനോടടുത്താണ്. എങ്കിലും അവയിൽ പതിനെട്ടെണ്ണമാണ് ഏറ്റവും പ്രാധാന്യമർഹിക്കുന്നത്. അത്തരത്തിലുള്ള പ്രധാനമായ പതിനെട്ടു ഉപപുരാണങ്ങളിൽ ഒന്നാണ് ഭവിഷ്യപുരാണത്തിന്റെ അനുബന്ധമായ ശ്രീ കൽക്കിപുരാണം .വ്യാസപുത്രനും പുരാണങ്ങളുടെ ആഖ്യാതാവുമായ സൂതപൗരാണികൻ നൈമിശാരണ്യത്തിലെ മഹർഷിമാരോട് പറയുന്നതായിട്ടാണ് ഇതിന്റെയും ആഖ്യാനം. മഹാവിഷ്ണുവിന്റെ പത്താമത്തെ മഹാവതാരമായ കൽക്കി ഭഗവാന്റെ തിരുവവതാരവും തുടർന്നുള്ള അദ്ദേഹത്തിന്റെ സ്വർഗ്ഗാരോഹണം വരെയുള്ള ജീവിതത്തിലെ സംഭവഗതികളുമാണ് ഇതിലെ പ്രതിപാദ്യം. ഈ പുരാണത്തെ പ്രധാനമായും മൂന്നു ഭാഗങ്ങളായി തിരിച്ചിരിക്കുന്നു. അവ യഥാക്രമം പ്രഥമാംശം. ദ്വിതീയാംശം. തൃതീയാംശം. എന്നിവയാണ്.
പ്രഥമാംശം
ഇതിൽ ഏഴു അദ്ധ്യായങ്ങളുണ്ട്. ആദ്യമായി കലിവിവരണമാണ്. കലിയുഗത്തിന്റെ മൂർദ്ധന്യാവസ്ഥയിൽ ധർമ്മത്തിനു വളരെയേറെ ഹാനിയുണ്ടായി. ഈശ്വരാരാധന പാടെ അപ്രത്യക്ഷമായി. യജ്ഞങ്ങൾ മുടങ്ങിയതോടെ ഹവിർഭാഗം ലഭിക്കാതെ ദേവന്മാർ ക്ഷീണിതരായി ഭവിച്ചു .ദുഃഖിതരായ ദേവന്മാർ പിന്നീട് ഭൂമിയിലെ കലിയുഗത്തിലെ അവസ്ഥയും  തങ്ങളുടെ വിഷമസ്ഥിതിയും അറിയിക്കാനായി  സത്യലോകത്തെത്തി ബ്രഹ്മാവിനെ കാണുന്നു. ബ്രഹ്‌മാവ്‌ ദേവന്മാരെയും കൂട്ടിക്കൊണ്ടു വൈകുണ്ഡത്തിൽ എത്തുകയും ഭഗവാൻ വിഷ്ണുവിനെക്കണ്ടു ദേവന്മാരുടെ വിഷമതകൾ അറിയിക്കുകയും ചെയ്തു. ദേവന്മാരുടെയും ബ്രഹ്‌മാവിന്റെയും വിഷമതകൾ കണ്ടു ഭഗവാൻ വിഷ്ണു താൻ എടുക്കുവാൻ പോകുന്ന കൽക്കി''' എന്ന അവതാരത്തെക്കുറിച്ചും തുടർന്ന് കലിയുഗത്തെ സംഹരിച്ചു കൃതയുഗം സ്ഥാപിക്കുന്ന കാര്യത്തെക്കുറിച്ചും അവരോടു പറഞ്ഞു അവരെ ആശ്വസിപ്പിച്ചു. കലിയുഗത്തെ സംഹരിക്കാനും കൃതയുഗം സ്ഥാപിക്കാനുമായി മഹാവിഷ്ണു വൈശാഖ മാസത്തിലെ ശുക്ളപക്ഷ ദ്വാദശി ദിവസം ശാംഭലം എന്ന ഗ്രാമത്തിൽ അക്കാലത്തെ ബ്രാഹ്മണശ്രേഷ്ഠനായ വിഷ്ണുയശസ്സിന്റെ ഗൃഹത്തിൽ അദ്ദേഹത്തിൻറെ പുത്രനായി സുമതി എന്ന ബ്രാഹ്മണിയിൽ ജനിച്ചു. ആ സമയം ലോകം വളരെയേറെ പ്രസന്നമായിത്തീരുകയും ദിക്കുകളൊക്കെ നല്ലതുപോലെ തെളിയുകയും എല്ലാപേരുടെയും മനസ്സിൽ പറഞ്ഞറിയിക്കാനാകാത്ത ആനന്ദമുണ്ടാവുകയും ചെയ്തു. വിഷ്ണുയശസ്സിന്റെ ഗൃഹത്തിലെ ചെടികളൊക്കെ നന്നായി പൂത്തു തളിർത്തു. ശംഭലഗ്രാമത്തിൽ നിന്നും ഭഗവാന്റെ പ്രഭാവത്താൽ ദുഃഖവും ദുരിതങ്ങളും ഓടി മറഞ്ഞു. ജനങ്ങളെല്ലാം കലിയുടെ പ്രേരണയാലുള്ള അധർമ്മങ്ങൾ മറന്നു ധർമ്മിഷ്ഠരായി ജീവിക്കുവാൻ തുടങ്ങി. ലോകം കൂടുതൽ സുന്ദരമായി കാണപ്പെട്ടു. പക്ഷിമൃഗാദികൾ പോലും വളരെയേറെ ശോഭയുള്ളവരായിത്തീർന്നു.
കൽക്കിഭഗവാൻ ജനിക്കുന്നതിനു മുൻപേ, ദേവന്മാരുടെ അംശങ്ങളായി കവി, പ്രാജ്ഞൻ, സുമന്ത്രൻ തുടങ്ങിയ മൂന്ന് ജ്യേഷ്ഠന്മാർ കൽക്കിക്ക് ജനിച്ചിരുന്നു. കൂടാതെ ഈശ്വരന്മാരുടെ അംശങ്ങളായി ഗർഗ്യൻ, ഭർഗ്യൻ , വിശാലൻ തുടങ്ങിയ മൂന്ന് ബ്രാഹ്മണശ്രേഷ്ഠരും കൽക്കിയുടെ ഗോത്രത്തിലുണ്ടായി. ഇവരെല്ലാം വിഷ്ണുഭക്തനായ വിശാഖയൂപരാജാവിന്റെ സംരക്ഷണയിൽ വളർന്നു വന്നു.
തുടർന്ന് കൽക്കിയുടെ ഉപനയനവും, പരശുരാമന് ശിഷ്യപ്പെട്ടു ബാലനായ കൽക്കി ആയുധവിദ്യ അഭ്യസിക്കുന്നതും , ശിവനെ പൂജിച്ചു വരങ്ങൾ നേടുന്നതുമാണ് ഇതിൽ വർണ്ണിക്കുന്നത്. ഭഗവാൻ ശിവൻ കൽക്കിയിൽ പ്രസന്നനായി വില്വാദകേശ്വരം ക്ഷേത്രത്തിൽ വച്ച് കൽക്കിക്കു ദർശനം നൽകുകയും, രത്നത്സരു എന്ന ദിവ്യമായ വാളും , സർവ്വജ്ഞാനിയായ ഒരു തത്തയേയും , ഒരിക്കലും ക്ഷീണിക്കാത്തതും ശിവന്റെ  അഗ്നിയിൽ നിന്നും ജനിച്ചതും പല രൂപങ്ങളും ധരിച്ചു ആകാശത്തും സകല ലോകങ്ങളിലും സഞ്ചരിക്കാൻ കഴിവുള്ളതുമായ ഗാരുഡം എന്ന കുതിരയേയും കൽക്കിക്ക് നൽകുകയുണ്ടായി.
തുടർന്ന് ലക്ഷ്മിദേവിയുടെ അംശമായി ശ്രീലങ്കയിൽ ജനിച്ച പദ്മ എന്ന ദേവിയുടെ കഥയും, അവൾക്കു കൽക്കിദേവനോടുള്ള പ്രണയവുമാണ് വർണ്ണിക്കുന്നത്. ശിവൻ കൊടുത്ത തത്തയായിരുന്നു കൽക്കിക്കും പദ്മയ്ക്കുമിടയിൽ ദൂതനായി വർത്തിച്ചത്.
ദ്വിതീയാംശം
ഇതിൽ കൽക്കിഭഗവാൻ പദ്മയെ വിവാഹം കഴിക്കുന്നതും അനന്തമഹർഷിയുടെ ചരിത്രവും, കൽക്കിഭഗവാന്റെ ചില യുദ്ധങ്ങളുമാണ് വർണ്ണിക്കുന്നത്. അക്കാലത്തു ഈശ്വരവിശ്വാസമില്ലാത്തവരും നീചന്മാരുമായ ജനങ്ങളായിരുന്നു ലോകത്തിൽ ഭൂരിഭാഗവും .അവരെ "ബൗദ്ധന്മാർ" എന്നാണു കൽക്കിപുരാണം വിവക്ഷിക്കുന്നത്. ഭൗതികമായ ബുദ്ധികൊണ്ട് മാത്രം ചിന്തിക്കുന്നവരെന്നോ, ഭൗതിക ബുദ്ധിയുള്ളവരാകയാൽ ആത്മീയതയെ തിരസ്ക്കരിക്കുന്നവരെന്നോ അർത്ഥമെടുക്കാം. അവരൊക്കെ ഉദരത്തെയും ലൈംഗികാവയവത്തെയും മാത്രം തൃപ്തിപ്പെടുത്താൻ ആഗ്രഹിക്കുന്നവരും ഈശ്വരനെ ആരാധിക്കാത്തവരും, മഹാശക്തിശാലികളും , ആയിരുന്നു. ധർമ്മരക്ഷകനായ കൽക്കി, തന്റെ ബന്ധുക്കളോടും സൈന്യങ്ങളോടുമൊപ്പം കീകടപുരം എന്ന ബൗദ്ധന്മാരുടെ ദേശത്തെത്തി ആക്രമണം തുടങ്ങി. കീകടപുരത്തെ കൽക്കി വളഞ്ഞപ്പോൾ അവിടത്തെ ബൗദ്ധരാജാവായ ജിനൻ കൽക്കിക്കെതിരെ രണ്ടു അക്ഷൗഹിണിയോടൊപ്പം യുദ്ധത്തിനായി എത്തിച്ചേർന്നു .തുടർന്ന് നടന്ന അതിഭയങ്കരമായ യുദ്ധത്തിൽ ബൗദ്ധരാജാവായ ജിനനെ കൽക്കി കൊന്നു. മഹാഭയങ്കരമായ ആ യുദ്ധത്തിൽ വിജയം ലഭിക്കാതായപ്പോൾ ,ബൗദ്ധരാജാവായ ശുദ്ധോദനൻ തന്റെ ഉപാസനാ ശക്തിയായ മായാദേവിയെ വിളിക്കുന്നു .ഈ മായാദേവിയാണ് ലോകത്തെ ജ്ഞാനത്തിൽ നിന്നും ശിവഭക്തിയിൽ നിന്നും അകറ്റി അജ്ഞാനത്തിലും ഭൗതിക മോഹങ്ങളിലും തളച്ചിടുന്നത്. ഈ മായാദേവിയെ കണ്ടപ്പോൾ കൽക്കിയുടെ സൈനികരെല്ലാം മോഹിച്ചു പ്രജ്ഞ നശിച്ചു പ്രതിമ കണക്കെ നിന്നുപോയി. . അസംഖ്യം വിചിത്രങ്ങളായ യുദ്ധവൈഭവങ്ങൾ പ്രകടിപ്പിച്ച മായാദേവിയെ ജയിക്കുവാൻ ദേവാംശങ്ങളായ കൽക്കിയുടെ സേനകൾക്കു പോലും സാധിച്ചില്ല. ബ്രഹ്‌മാവിനെപോലും കുഴക്കുന്നവളാണ് ഈ മായാദേവി. യുദ്ധം ഇത്തരത്തിലായപ്പോൾ, ലോകനാഥനായ കൽക്കിഭഗവാൻ യുദ്ധരംഗത്തേക്കു പ്രവേശിച്ചു മായാദേവിയെ ഒന്ന് നോക്കി .മായാദേവിയുടെ ഭർത്താവാണ് സാക്ഷാൽ വിഷ്ണുഭഗവാൻ. പതിയായ കൽക്കിഭഗവാൻ മുന്നിലെത്തിയപ്പോൾ മായാദേവി സുന്ദരഗാത്രിയായി കൽക്കിദേവന്റെ ശരീരത്തിൽ പ്രവേശിച്ചു അദ്ദേഹത്തിൽ ലയിച്ചു മുക്തയായി. തുടർന്നു കൽക്കി ഭഗവാൻ, കടാക്ഷം കൊണ്ട് തന്റെ സൈനികർക്കു പ്രജ്ഞയേകി. ഉണർന്നെണീറ്റ അവർ ബൗദ്ധന്മാരെ നിഗ്രഹിക്കുവാനായി യുദ്ധരംഗത്തേക്കു പ്രവേശിച്ചു. മായാദേവി ലോകത്തു നിന്നും അപ്രത്യക്ഷയായപ്പോൾ, ലോകരെല്ലാം ഭൗതികമോഹങ്ങൾ ഉപേക്ഷിക്കുകയും ഈശ്വരഭക്തിയേയും ജ്ഞാനത്തേയും ആശ്രയിച്ചു ലോകമംഗളം ആചരിക്കുകയും ചെയ്തു. എന്നാൽ ബൗദ്ധന്മാർ ഇതുകണ്ട് നിലവിളിച്ചുപോയി. അവരുടെ പൗരുഷമെല്ലാം നശിച്ചു. കൽക്കിസേനയോട് ഏറ്റുമുട്ടിയ അവർ അപ്പാടെ മുടിഞ്ഞു പോയി. തുടർന്നു പരാജിതരായ ബൗദ്ധന്മാരുടെ ധനമെല്ലാം എടുത്തു കൽക്കി ഭഗവാൻ സജ്ജനങ്ങൾക്കു ദാനം ചെയ്തു.
കലിയുഗ സംഹാരം
കലിയുഗത്തിലെ ഭീകരരാജാക്കന്മാരെയും അധർമ്മികളെയും സംഹരിക്കുവാനായി കൽക്കി ഭഗവാൻ യാത്രയാകുമ്പോൾ ധർമ്മം ഒരു ബ്രാഹ്മണ വേഷത്തിൽ വന്നു തന്റെ ദുഃഖമറിയിക്കുന്നു. തുടർന്ന് സത്യയുഗവും അവിടെ എത്തിച്ചേരുന്നു. സത്യയുഗം മൂർത്തിയെടുത്തു അതിതേജസ്വിയായി അവിടെ വന്നിട്ട്; കൽക്കി ഭഗവാനോട്; തനിക്കു ഭൂമിയിൽ പ്രവർത്തനം ആരംഭിക്കാനുള്ള സമയമായെന്നും എന്നാൽ ഇനിയും വിട്ടുപോകാത്ത കലിയുഗം കാരണം അതിനു പൂർണ്ണമായും സാധിക്കുന്നില്ലെന്നും അറിയിച്ചു. കൽക്കിദേവൻ ധർമ്മത്തിനും സത്യയുഗത്തിനും ആശ്വാസം പകർന്നുകൊണ്ട് ധർമ്മദേവനോട് ഇങ്ങനെ പറഞ്ഞു. " ദേവാ . സത്യയുഗം ആഗതമായിരിക്കുന്നതു കണ്ടാലും . ഞാൻ ബൗദ്ധരെയും മ്ളേച്ഛരേയും (ധർമ്മധ്വംസകന്മാരായ നീചന്മാരെയെല്ലാം) നിഗ്രഹിച്ചു കഴിഞ്ഞിരിക്കുന്നു . ശേഷിപ്പുള്ള പാതകികളെ ഉടനെ തന്നെ വധിക്കുന്നുണ്ട് . യജ്ഞം, തപസ്സു, ദാനം, വ്രതം തുടങ്ങിയവയോടെ അങ്ങ് സത്യയുഗത്തോടൊപ്പം സഞ്ചരിക്കുക ". തുടർന്ന് അദൃശ്യരായി കഴിഞ്ഞിരുന്ന സൂര്യ-ചന്ദ്ര വംശങ്ങളുടെ രാജാക്കന്മാരും ക്ഷത്രിയവംശ ബീജങ്ങളുമായ മരു, ദേവാപി എന്നീ രാജാക്കളോടും , തന്റെ സുഹൃത് ബന്ധുക്കളോടും കൽക്കി കലിക്കെതിരായി യുദ്ധത്തിന് പുറപ്പെട്ടു.
ഭീകരയുദ്ധം
യുദ്ധത്തിനായി കൽക്കിഭഗവാൻ യാത്ര തുടങ്ങിയതറിഞ്ഞു കലി ക്രോധാവേശം പൂണ്ടു. തന്റെ സേനയിൽ പുത്രപൗത്രാദികളായ അധർമ്മ ബീജന്മാരെയും, കോടിക്കണക്കിനു മ്ലേച്ഛൻമാരെയും കൂടെക്കൂട്ടി മൂങ്ങ കൊടിയടയാളമായ തേരിൽ കയറി വിശസനം എന്ന നരകതുല്യമായ നഗരത്തിൽ നിന്നും പുറത്തിറങ്ങി. ഋഷിമാരോടൊത്തു സഞ്ചരിച്ചിരുന്ന ധർമ്മം,കൽക്കി ഭഗവാന്റെ ആശിസ്സുകളോടെ കലിയുമായി യുദ്ധം തുടങ്ങി. സത്യം ദംഭത്തിനോടും, പ്രസാദം ലോഭത്തിനോടും , അഭയം ക്രോധത്തോടും , സുഖം ഭയത്തോടും പ്രീതി നരകത്തോടും ഘോരമായി എതിരിട്ടു. ആധിയോട് ധർമ്മഭടനായ യോഗവും, വിനയമാകുന്ന ധർമ്മഭടൻ ഗ്ലാനിയോടും ഏറ്റുമുട്ടി. ബ്രഹ്മാദിദേവന്മാർ ആ ഘോരയുദ്ധം കാണുവാനായി എത്തിച്ചേർന്നു. മരു രാജാവ് ഖശന്മാരെയും കാംബോജരെയും കൊന്നൊടുക്കി. വിശാഖയൂപരാജാവ് പുളിന്ദൻമാരെയും ശ്വപച്ചന്മാരെയും കൊന്നൊടുക്കി. മറ്റു അസംഖ്യം കലിയുടെ അനുയായികളോട് കൽക്കിഭഗവാന്റെ അനുയായികൾ ഏറ്റുമുട്ടി. ഭൂമി സ്വർഗ്ഗം പാതാളം തുടങ്ങിയ ത്രിലോകങ്ങളിലും മഹായുദ്ധം വ്യാപിച്ചു .ആകാശമണ്ഡലങ്ങളും യുദ്ധത്തിന് വേദിയായിത്തീർന്നു. [കൽക്കിപുരാണം തൃതീയാംശം അദ്ധ്യായം 5,6 ]
കോക-വികോക വധം
മ്ലേച്ഛന്മാരുമായുള്ള യുദ്ധത്തിൽ വൃകാസുരന്റെ സന്താനങ്ങളായി കോകൻ, വികോകൻ തുടങ്ങി രണ്ടു മഹാസുരന്മാർ കലിക്കുവേണ്ടി യുദ്ധത്തിനായി എത്തിച്ചേർന്നിരുന്നു. ദേവന്മാർക്കൊക്കെ ഭയത്തെ ജനിപ്പിക്കുന്നവരും ബ്രഹ്‌മാവിൽ നിന്നും വരം നേടിയവരുമായ ആ മഹാസുരന്മാരെ ഈശ്വരനൊഴിച്ചു മറ്റാരാലും കൊല്ലുവാൻ സാധിക്കുകയില്ല. അവർ യുദ്ധഭൂമിയിലെത്തിയപ്പോൾ ദേവന്മാരൊക്കെ ഭയന്നു വിറച്ചു. മഹാപ്രഭാവശാലികളായ അവരോടു സർവ്വശക്തനായ കൽക്കി ഭഗവാൻ തന്നെ നേരിട്ടു യുദ്ധം ചെയ്തു. ഭഗവാന്റെ അസ്ത്രങ്ങളേറ്റു കോകൻ ശിരസ്സ് മുറിഞ്ഞു വീണെങ്കിലും വികോകൻ അവനെയൊന്നു നോക്കിയതോടെ കോകൻ ജീവിച്ചെണീറ്റു വന്നു. ഇതുകണ്ട് ദേവന്മാരെല്ലാം ഞെട്ടിപ്പോയി. വികോകനെയും കൽക്കിദേവൻ ഇതുപോലെ വധിച്ചുവെങ്കിലും കോകന്റെ ദൃഷ്ടിയേറ്റതോടെ വികോകനും ജീവിച്ചു. ഇതുകണ്ട് കൽക്കിദേവനും വിസ്മയമുണ്ടായി. ഇത്തരത്തിൽ പലവുരു ആവർത്തിച്ചപ്പോൾ കൽക്കിദേവൻ യുദ്ധം നിറുത്തിവച്ചു ധ്യാനനിരതനായി. ബ്രഹ്‌മാവിന്റെയും ആദികർത്താവായ കൽക്കിഭഗവാൻ ധ്യാനനിമഗ്നനായപ്പോൾ ബ്രഹ്‌മാവ്‌ അവിടെ വരികയും കൽക്കി ഭഗവാനോട് ഇത്തരത്തിൽ പറയുകയും ചെയ്തു. " ലോകനാഥാ . ഇവരെ അസ്ത്രശസ്ത്രങ്ങളാൽ വധിക്കുക സാധ്യമല്ല . കൈകൊണ്ടു രണ്ടുപേരെയും ഒരേ നിമിഷം ഒന്നുപോലെ ശിരസ്സിൽ പ്രഹരിച്ചാൽ മാത്രമേ ഇവർ മരിക്കുകയുള്ളൂ . ഇവരിൽ ഒരാൾ മറ്റവനെ നോക്കിയാലും മരിച്ച അപരൻ ജീവിക്കുന്നതാണ് . അതിനാൽ ഇവർ പരസ്പരം ദൃഷ്ടിപ്പെടാത്ത നിമിഷത്തിൽ ഒരേ സമയം ശിരസ്സിൽ പ്രഹരിച്ചു ഇവരെ വധിക്കുക . " തുടർന്ന് കൽക്കി ഭഗവാൻ ശ്രദ്ധാപൂർവ്വം ചുവടു വച്ചുകൊണ്ടു അവരുടെ മധ്യത്തിലെത്തി ഒരേ സമയം അവരുടെ ശിരസ്സുകളിൽ ആഞ്ഞടിച്ചു. സ്വർഗ്ഗസ്ഥരായ ദേവന്മാരെപ്പോലും ഭയപ്പെടുത്തുന്നവരും പ്രകൃതിയിലെ സർവ്വതിനേയും ആഹരിക്കുന്നവരും ദിക്കുകൾക്കു പോലും ഭീതി ജനിപ്പിക്കുന്നവരുമായ ആ ഭയങ്കരന്മാർ കൽക്കി ഭഗവാന്റെ പ്രഹരമേറ്റ് ശിരസ്സ് തകർന്നു മരിച്ചു വീണു. ഇപ്രകാരം അത്ഭുതം സൃഷ്ടിക്കുന്ന കൽക്കി ഭഗവാന്റെ പരാക്രമം കണ്ടു ദേവഗന്ധർവന്മാർ അദ്ദേഹത്തെ സ്തുതിക്കുവാൻ തുടങ്ങി. കലിയുഗത്തിലെ അതിപ്രബലമായ രണ്ടു ദുഷ്ടശക്തികളെയാണ് കൽക്കിഭഗവാൻ കൊന്നു വീഴ്ത്തിയത്. വലിയ രണ്ടു കൊടുമുടികൾ പോലെ അവർ ഭൂമിയിൽ ചത്തു കിടക്കുന്നതു കണ്ടു സജ്ജനങ്ങൾക്കു വലുതായ ആശ്വാസമുണ്ടായി .കൽക്കിയുടെ വിജയം കണ്ടു പുളകിതനായ കവി പതിനായിരം മ്ലേച്ഛമഹാരഥികളെ കൊന്നൊടുക്കി. ഒരു ലക്ഷം പേരെ പ്രാജ്ഞനും അൻപതിനായിരം പേരെ സുമന്ത്രനും കൊന്നൊടുക്കി. ഗർഗ്ഗ്യ നും ഭർഗ്ഗ്യനും വിശാലനും കോടിക്കണക്കിനുമ്ലേച്ഛമഹാരഥികളെ കൊന്നൊടുക്കി. [കൽക്കിപുരാണം തൃതീയാംശം അദ്ധ്യായം 7 ]
കലിയുഗസമാപ്തി
ധർമ്മം സത്യയുഗത്തോട് ചേർന്ന് കലിയോട് ഘോരയുദ്ധം ചെയ്തു. ധർമ്മത്തിന്റെയും സത്യയുഗത്തിന്റെയും തീക്ഷ്ണമായ അസ്ത്രങ്ങളേറ്റ് കലിയുഗം തോൽക്കുകയും അവന്റെ രഥം തകർന്നുപോകുകയും ചെയ്തു. അവന്റെ ശരീരത്തിൽ നിന്നും കറുത്ത ദുർഗന്ധമുള്ള രക്തമൊഴുകിത്തുടങ്ങി. കലിയുടെ മുഖം ഭീകരമായിത്തീർന്നു. തുടർന്ന് ധർമ്മത്തെക്കണ്ടു ഭയന്ന കലിയുഗം സ്ത്രീകളുടെ അധികാരം നടക്കുന്ന സ്ഥലത്തേക്ക് ഓടിച്ചെന്നു. അവിടെച്ചെന്നു സ്ത്രീസ്വാമിനികളുടെ അഭയം തേടി പാർത്തു. കലിയുടെ ഭടന്മാരായ ആധി, വ്യാധി ,ക്രോധം, ദംഭം,ഭയം ,നരകം തുടങ്ങിയവരെല്ലാം ധർമ്മത്തിന്റെ ഭടന്മാരാൽ കൊല്ലപ്പെട്ടു. തുടർന്ന് സത്യയുഗവും ധർമ്മവും ഋഷിമാരും കലിയുടെ സ്ത്രീസ്വാമിനീ-സ്ഥാനത്തെത്തുകയും ബാണാഗ്നിയാൽ ആ ദേശത്തെ ചുട്ടു ചാമ്പലാക്കുകയും ചെയ്തു. കലിയുടെ സ്ത്രീപുത്രാദികളായ കുടുംബാംഗങ്ങൾ സർവ്വരും കൊല്ലപ്പെട്ടു. തുടർന്ന് എരിഞ്ഞ ശരീരത്തോട് കൂടിയ കലിയുഗം ഏകനായിത്തീരുകയും ദീനമായ മനസ്സോടെ നിലവിളിച്ചുകൊണ്ട് രഹസ്യമായി ഭാരതവർഷം ഉപേക്ഷിച്ചു മറ്റെവിടേക്കോ കടന്നുകളയുകയും ചെയ്തു. ഇത്തരത്തിൽ കലിയുഗത്തിന്റെ പരിസമാപ്തി വരികയും കൃതയുഗം എന്ന സത്യയുഗം പ്രവർത്തനമാരംഭിക്കുകയും ചെയ്തു.
അനന്തര സംഭവങ്ങൾ
തുടർന്ന് വിഷ്ണുഭക്തനായ ശശിധ്വജനുമായുള്ള യുദ്ധവും അദ്ദേഹത്തിൻറെ പുത്രിയായ രമാദേവിയെ കൽക്കി ഭഗവാൻ വിവാഹം ചെയ്യുന്നതുമാണ് പ്രതിപാദ്യം. രമാദേവി പൂർവ്വജന്മത്തിൽ കൃഷ്ണപത്നിയായ സത്യഭാമ ആയിരുന്നു. [കൽക്കിപുരാണം തൃതീയാംശം അദ്ധ്യായങ്ങൾ 8, 9 ,10 ,11 ] തുടർന്ന് വിഷകന്യകയെ മോചിപ്പിച്ചു അവളുടെ ദുഷ്ടതയെ നശിപ്പിച്ചു അമൃതകന്യകയാക്കുന്നതും, കൃതയുഗസ്ഥാപനവും വിവരിക്കുന്നു. തുടർന്ന് വിഷ്ണുയശസ്സിന്റെ മോക്ഷപ്രാപ്തിയും, കൽക്കിഭഗവാന്റെ ക്രീഡകളും അത്ഭുതപ്രവർത്തികളും വിവരിക്കുന്നു.
കൽക്കിഭഗവാൻ ലോകം മുഴുവനും ഉത്തമന്മാരായ ധർമ്മരാജാക്കൾക്കു നൽകി. രാജാക്കന്മാരിൽ ശ്രഷ്ഠനായ മരുവിനെ, അയോദ്ധ്യയുടെ അധിപതിയായി കൽക്കി വാഴിച്ചു. ചന്ദ്രവംശത്തിന്റെ നാഥനായി ദേവാപി മഹാരാജാവിനെ അഞ്ചു പ്രമുഖ ദേശങ്ങൾക്കു അധിപതിയാക്കി വാരണാവതത്തിൽ ഇരുത്തി. ഇത്തരത്തിൽ ഗൃഹസ്ഥനായ കൽക്കിഭഗവാൻ ലോകത്തെ കാത്തുരക്ഷിച്ചു. കൽക്കിഭഗവാൻ സഹോദരന്മാർ, പുത്രന്മാർ , ബന്ധുക്കൾ , കുടുംബക്കാർ , തുഷ്ടരായ ഭൂമിയിലെ ജീവജാലങ്ങൾ എന്നിവയോടൊപ്പം ശംഭലഗ്രാമത്തിൽ അനേകകാലം പാർത്തുവന്നു. ശംഭലഗ്രാമം ദേവലോകം പോലെ ഭൂമിയുടെ മധ്യത്തിൽ ശോഭിച്ചു. അവിടെ അറുപത്തിനാല് തീർത്ഥങ്ങൾ കാണപ്പെട്ടു. കൽക്കിയുടെ തേജസ്സുകൊണ്ടു അക്കാലത്തു മരിക്കുന്നവരെല്ലാം പാപം തീർന്നു സ്വർഗ്ഗം പ്രാപിച്ചുകൊണ്ടിരുന്നു. ദേവന്മാർ ലോകം മുഴുവനും ഓടി നടന്നു ധർമ്മിഷ്ഠർക്കു ഇഷ്ടഫലങ്ങൾ നൽകിക്കൊണ്ട് സഞ്ചരിച്ചു. കൽക്കിഭഗവാൻ ലോകപാലനം ചെയ്തിരുന്നപ്പോൾ ഭൂമിയിലെ പ്രജകളിൽ ആരും തന്നെ അധർമ്മിയോ അൽപ്പായുസ്സോ ദരിദ്രനോ പാഷണ്ടനോ കപടാചാരിയോ ആയിരുന്നില്ല. ജീവിവർഗ്ഗമാകെ ആധിവ്യാധികളും ക്ളേശവും പരസ്പരം ഈർഷ്യയുമില്ലാതെ ദേവഭൂമിയിലെ ദേവന്മാർക്ക് തുല്യം സദാ ആനന്ദത്തോടെ വസിച്ചു. തുടർന്ന് സത്യയുഗവും ധർമ്മവും കലിയെന്ന ശത്രുവിന്റെ നാശത്തോടെ സ്വസ്ഥരായി ഭൂമിയിൽ സഞ്ചരിച്ചു. അനേകകാലം ലോകത്തിൽ ധർമ്മം നിലനിന്നു. മുനിമാർ ഘോരമായി തപസ്സു ചെയ്തു ലോകത്തിനു മംഗളമുണ്ടാക്കി. വേദങ്ങളും അഷ്ടാദശപുരാണങ്ങളും ധർമ്മയജ്ഞങ്ങളും സ്വരൂപികളായി ഭൂമിയിൽ പ്രവേശിച്ചു.
അദ്ധ്യായം 19 കൽക്കിയുടെ വൈകുണ്ഠ പ്രാപ്തിയും, അദ്ധ്യായം 20 ഗംഗാസ്തവവും, അധ്യായം 21 പുരാണത്തിന്റെ മാഹാത്മ്യവും വർണ്ണിക്കുന്നവയാണ്.
റോസ 'മിസ്റ്റർ ലിങ്കൺ'
1964-ൽ പരിചയപ്പെടുത്തിയ കുറ്റിച്ചെടി വിഭാഗത്തിൽപ്പെട്ട വലിയ പൂക്കളുണ്ടാകുന്ന റോസ് (ഹൈബ്രിഡ് ടീ) ആണ് മിസ്റ്റർ ലിങ്കൺ. (AARS 1965).
വിവരണം
ഈ ഉയരം കൂടിയ റോസാച്ചെടിയിലെ ചുവന്ന റോസാപ്പൂവ് അതിന്റെ സുഗന്ധത്തോടൊപ്പം (ഇതിന്റെ സുഗന്ധം 10 അടി വരെ അകലെ വായുവിൽ അറിയാൻ കഴിയുന്നു) കടുത്ത ചുവന്ന നിറവും അറിയപ്പെടുന്നു. ഇത് 1.2 മീറ്റർ ഉയരത്തിലും 1 മീറ്റർ വീതിയിലും വളരുന്നു. ഇലകൾ കടും പച്ച നിറമുള്ളതാണ്. മുകുളങ്ങൾ ചുവപ്പായിരിക്കും. ചുവപ്പ് നിറത്തിലുള്ള, വെൽവെറ്റ് പോലുള്ള ഇരട്ട പുഷ്പങ്ങൾ ഇതിൽ ഉണ്ടാകുന്നു. സാധാരണയായി പൂവിനു 30 മുതൽ 35 വരെ ദളങ്ങൾ കാണപ്പെടുന്നു. എല്ലാ കാലാവസ്ഥയിലും നന്നായി വളരുന്ന ഊർജ്ജസ്വലമായ ഒരു ചെടിയാണ് ഇത്.
അവലംബം
വർഗ്ഗം:റോസ് കൾട്ടിവറുകൾ
കൊട്ടിയൂർ വന്യജീവി സങ്കേതം
കേരളത്തിലെ പതിനേഴാമത്തെ വന്യജീവി സങ്കേതമാണ് കൊട്ടിയൂർ വന്യജീവി സങ്കേതം. കണ്ണൂർ ജില്ലയിലെ കൊട്ടിയൂർ ഗ്രാമപഞ്ചായത്തിൽ ഉൾപ്പെടുന്ന ഈ വന്യജീവി സങ്കേതം കണ്ണൂർ ജില്ലയിലെതന്നെ രണ്ടാമത്തെ വന്യജീവി സങ്കേതമാണ്. കണ്ണൂർ ജില്ലയിലെ ആദ്യത്തെ വന്യജീവി സങ്കേതമായ ആറളം വന്യജീവി സങ്കേതം പോലെതന്നെ കൊട്ടിയൂർ വന്യജീവി സങ്കേതവും ബന്ദിപ്പൂർ ദേശീയോദ്യാനത്തോട് ചേർന്നാണ് കിടക്കുന്നത്. സമുദ്രനിരപ്പിൽ നിന്നും 74 മീറ്റർ മുതൽ 1361 മീറ്റർ വരെ ഉയരത്തിൽ സ്ഥിതിചെയ്യുന്ന, 30.3798 ച.കി.മീ. വിസ്തൃതിയിൽ വ്യാപിച്ചുകിടക്കുന്ന ഈ സംരക്ഷിത പ്രദേശത്തിൽ നിത്യഹരിതവനങ്ങൾ, അർദ്ധ നിത്യഹരിത വനങ്ങൾ, ഇലപൊഴിയും വനങ്ങൾ, പുൽമേടുകൾ എന്നിവ കാണപ്പെടുന്നു. ബാവലിപ്പുഴ ഈ വന്യജീവി സങ്കേതത്തിൻറെ അതിർത്തിയിലൂടെയാണ് ഒഴുകുന്നത്. ഇതിനോട് ചേർന്നാണ് പ്രസിദ്ധമായ കൊട്ടിയൂർ തീർത്ഥാടന കേന്ദ്രം സ്ഥിചെയ്യുന്നത്.
അവലംബം
വർഗ്ഗം:കേരളത്തിലെ വന്യജീവി സംരക്ഷണകേന്ദ്രങ്ങൾ വർഗ്ഗം:കണ്ണൂർ ജില്ലയിലെ വിനോദസഞ്ചാര കേന്ദ്രങ്ങൾ
റോസ 'ഇംഗ്ലീഷ് മിസ്സ്'
1977-ൽ ഇംഗ്ലണ്ടിലെ റോജർ പാവ്സെ ഓഫ് കാൻസ് ഓഫ് കോൾചെസ്റ്റർ വികസിപ്പിച്ചെടുത്ത ഒരു ഫ്ലോറിബണ്ട റോസ് ആണ് റോസ 'ഇംഗ്ലീഷ് മിസ്സ്' റെയ്സറുടെ മൂന്നു വയസ്സുള്ള മകൾ സാലി-ആനിയുടെ ബഹുമാനാർത്ഥം നാമകരണം ചെയ്യപ്പെട്ടു. കടുത്ത പിങ്ക് നിറമുള്ള കാമലിയയെപ്പോലുള്ള പൂക്കൾ ശക്തവും ഹൃദ്യവുമായ സുഗന്ധം നൽകുന്നു.
അവലംബം
വർഗ്ഗം:റോസ് കൾട്ടിവറുകൾ
പ്രളയം (ചലച്ചിത്രം)
ടീക്കേബീസിന്റെ ബാനറിൽ ശ്രീമൂലനഗരം വിജയൻ കഥയും തിരക്കഥയും സംഭാഷണവും രചിച്ച് പി. ചന്ദ്രകുമാർ സംവിധാനം ചെയ്ത് 1980-ൽ പുറത്തിറങ്ങിയ ഒരു മലയാള ചലച്ചിത്രമാണ്പ്രളയം ടി.കെ. ബാലചന്ദ്രൻ നിർമ്മിച്ച ഈ ചിത്രത്തിൽ പ്രേംനസീർ, ജയഭാരതി, ശ്രീലത നമ്പൂതിരി, സുകുമാരൻ എന്നിവരാണ് പ്രധാന വേഷങ്ങൾ ചെയ്തിരിക്കുന്നത് സത്യൻ അന്തിക്കാട് എഴുതിയ.ഈ ചിത്രത്തിലെ ഗാനങ്ങൾക്ക് എ.ടി. ഉമ്മർ സംഗീതസംവിധാനം ഒരുക്കിയിരിക്കുന്നു.
==അഭിനേതാക്കൾ ==
പുറത്തേക്കുള്ള കണ്ണികൾ
വർഗ്ഗം:1980-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:സുകുമാരൻ അഭിനയിച്ച മലയാളചലച്ചിത്രങ്ങൾ വർഗ്ഗം:സത്യൻ അന്തിക്കാടിന്റെ ഗാനങ്ങൾ വർഗ്ഗം: ടി.കെ വർഗ്ഗം:പി. ചന്ദ്രകുമാർ സംവിധാനം ചെയ്ത ചലച്ചിത്രങ്ങൾ വർഗ്ഗം:കെ. നാരായണൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:എ.ടി. ഉമ്മർ സംഗീതം നൽകിയ ചലച്ചിത്രങ്ങൾ
1728 (സംഖ്യ)
1727 ന് ശേഷവും 1729 ന് മുമ്പുള്ളതുമായ എണ്ണൽ സംഖ്യയാണ് 1728. 1728 എന്നത് ഒരു ഡസൻ ഗ്രോസാണ്, അതായത് ഒരു വലിയ ഗ്രോസ് (അല്ലെങ്കിൽ ഗ്രാൻഡ് ഗ്രോസ്, അല്ലെങ്കിൽ, ജർമ്മനിൽ, മാസ് ) എന്നുപറയാം.
ഗണിതത്തിൽ
12 ന്റെ ക്യൂബ് ആണ് 1728. 12 അടിസ്ഥാനമായ എണ്ണൽ സംവിധാനത്തിൽ (ഡുവോഡെസിമൽ എണ്ണൽ സംവിധാനം) പ്രാധാന്യമുള്ള സംഖ്യയാണിത്. ആ സംവിധാനത്തിൽ 1000 ആയി കണക്കാക്കുന്ന സംഖ്യയാണിത്. ഒരു ഘനയടിയിലെ ഘന ഇഞ്ചുകളുടെ എണ്ണമാണീസംഖ്യ. ഒരു എലിപ്‌റ്റിക് കർവിന്റെ j- മാറ്റത്തിനായുള്ള ബീജഗണിത സൂത്രവാക്യത്തിൽ 1728 വരുന്നു. അനന്തരഫലമായി, ഗ്രോസ്-സാഗിയർ സിദ്ധാന്തത്തിലെ ഒരു പൺ ആയി ഇതിനെ ഒരു സാഗിയർ എന്ന് വിളിക്കുന്നു. ഹാർഡി-രാമാനുജൻ സംഖ്യയായ 1729 നെക്കാൾ ഒന്ന് കുറവായ സംഖ്യാണ് 1728.
5 × 5 ചെസ്സ് ബോർഡിൽ ഓപ്പൺ നൈറ്റിന്റെ സഞ്ചാരങ്ങളുടെ എണ്ണവും 1728 ആണ്.
വർഗ്ഗം:പൂർണ്ണസംഖ്യകൾ
മൈക്കൽ ഒഡെന്റ്
ലഘുചിത്രം| മൈക്കൽ ഒഡന്റ് (2015) മൈക്കൽ ഒഡന്റ് (ജനനം 1930) ഒരു ഫ്രഞ്ച് പ്രസവചികിത്സകനും പ്രസവ വിദഗ്ധനുമാണ്.
വിദ്യാഭ്യാസം
1930-ൽ ഒരു ഫ്രഞ്ച് ഗ്രാമത്തിൽ ജനിച്ച ഓഡന്റ് പാരീസിൽ മെഡിസിൻ പഠിച്ചു, 1950-കളിൽ സർജനായി വിദ്യാഭ്യാസം നേടി. "അവസാനത്തെ യഥാർത്ഥ ജനറൽ സർജന്മാരിൽ ഒരാളായി" അദ്ദേഹം ലാൻസെറ്റിൽ വിശേഷിക്കപ്പെട്ടു.
പ്രൊഫഷണൽ കരിയർ
1962 മുതൽ 1985 വരെ പിത്തിവേഴ്‌സ് ഹോസ്പിറ്റലിന്റെ (ഫ്രാൻസ്) ശസ്ത്രക്രിയാ, പ്രസവ യൂണിറ്റുകളുടെ ചുമതലയുള്ള ഓഡന്റ്, ജനന പ്രക്രിയയെ സ്വാധീനിക്കുന്ന പാരിസ്ഥിതിക ഘടകങ്ങളിൽ പ്രത്യേക താൽപ്പര്യം വളർത്തിയെടുത്തു. ഗർഭിണികൾക്കായി പ്രസവമുറി, പ്രസവക്കുളങ്ങൾ, പാട്ടുപരിപാടികൾ തുടങ്ങിയ ആശയങ്ങൾ അദ്ദേഹം അവതരിപ്പിച്ചു. ഹോസ്പിറ്റൽ ജീവിതത്തിനു ശേഷം, ലണ്ടനിൽ പ്രൈമൽ ഹെൽത്ത് റിസർച്ച് സെന്റർ സ്ഥാപിച്ച അദ്ദേഹം ഹോം പ്രസവത്തിൽ ഏർപ്പെട്ടു, കൂടാതെ ജനന "പ്രാഥമിക കാലഘട്ടത്തിലെ" അവസ്ഥയും തുടർന്നുള്ള കുട്ടിയുടെയും അമ്മയുടെയും ആരോഗ്യവും തമ്മിലുള്ള പരസ്പര ബന്ധങ്ങൾ പര്യവേക്ഷണം ചെയ്യുന്ന എപ്പിഡെമിയോളജിക്കൽ പഠനങ്ങൾ സമാഹരിക്കാൻ ഒരു ഡാറ്റാബേസ് (primalhealthhresearch.com) രൂപകൽപ്പന ചെയ്തു. ഒഡെസ നാഷണൽ മെഡിക്കൽ യൂണിവേഴ്‌സിറ്റിയിലെ വിസിറ്റിംഗ് പ്രൊഫസറും ബ്രസീലിയ യൂണിവേഴ്‌സിറ്റിയിലെ ഡോക്ടർ ഹോണോറിസ് കോസയുമാണ് ഒഡെന്റ്.
പ്രസിദ്ധീകരണങ്ങൾ
ജനനത്തിനു ശേഷമുള്ള മണിക്കൂറിൽ മുലയൂട്ടൽ ആരംഭിക്കുന്നതിനെക്കുറിച്ചുള്ള ആദ്യ ലേഖനങ്ങളും പ്രസവ കുളങ്ങളുടെ ഉപയോഗത്തെക്കുറിച്ചുള്ള ആദ്യ ലേഖനവും പ്രസവചികിത്സയിൽ വേദനയുടെ ഗേറ്റ് കൺട്രോൾ സിദ്ധാന്തം പ്രയോഗിക്കുന്ന ആദ്യ ലേഖനവും ഓഡന്റ് എഴുതിയവ ആണ്.
1986-ൽ പ്രസിദ്ധീകരിച്ച ഒരു പുസ്തകത്തിൽ ("Primal Health") "പ്രാഥമിക കാലഘട്ടത്തിൽ" (ഗര്ഭപിണ്ഡത്തിന്റെ ജീവിതം, ജനനം, ജനനത്തിനു ശേഷമുള്ള മാസങ്ങൾ) ഹോമിയോസ്റ്റാസിസ് സ്ഥാപിക്കപ്പെട്ടതായി അദ്ദേഹം തെളിവുകൾ നൽകി: മനുഷ്യന്റെ അടിസ്ഥാന അഡാപ്റ്റീവ് സിസ്റ്റങ്ങൾ ക്രമീകരിക്കുന്ന ജീവിത ഘട്ടമാണിത്. അവരുടെ "സെറ്റ് പോയിന്റ് ലെവലുകൾ". ഹോമോ സാപ്പിയൻസിന്റെ ആധുനിക രീതികളുമായി ബന്ധപ്പെട്ട് സാധ്യമായ പരിണാമത്തിലാണ് ഓഡന്റ് ഇപ്പോൾ ശ്രദ്ധ കേന്ദ്രീകരിക്കുന്നത്.
അദ്ദേഹത്തിന്റെ പുസ്തകങ്ങളിൽ ഇവ ഉൾപെടുന്നു:
അവലംബം
വർഗ്ഗം:1930-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
മേരിജെയ്ൻ ബട്ടേർസ്
അമേരിക്കൻ ജൈവകർഷകയും പുസ്തക രചയിതാവും പരിസ്ഥിതി പ്രവർത്തകയും ഭക്ഷ്യ നിർമ്മാതാവുമാണ് മേരിജെയ്ൻ ബട്ടേർസ് (ജനനം: മെയ് 6, 1953). മോസ്കോ, ഐഡഹോയിലെ അവരുടെ ഫാമിലി ഫാമിലും അവരുടെ വെബ്‌സൈറ്റുകളിലൂടെയും ജോലിചെയ്യുന്ന ബട്ടേർസ് ഗാർഹികമായ കലകൾ, ജൈവകൃഷി, ഗ്രാമീണ പുനരുജ്ജീവനത്തിന് ലക്ഷ്യമിട്ടുള്ള ഒരു അടിത്തട്ടിലുള്ള സ്വയംപര്യാപ്തത പ്രസ്ഥാനം എന്നിവയുമായി ബന്ധപ്പെട്ട വിവിധ ബിസിനസ്സ് സംരംഭങ്ങളിലൂടെ വിജയം നേടി.
ഫുഡ് നെറ്റ്‌വർക്ക് പി‌ബി‌എസ്, എൻ‌പി‌ആർ, ഹൗസ് & ഗാർഡൻ, കൺട്രി ലിവിംഗ്, ദി ന്യൂയോർക്കർ, കൺട്രി ഹോം, ചിക്കാഗോ ട്രിബ്യൂൺ, വോഗ്, മറ്റ് ദേശീയ പ്രസിദ്ധീകരണങ്ങൾ പോലുള്ള ഔട്ട്‌ലെറ്റുകളിൽ മാധ്യമ പരാമർശങ്ങളുള്ള ബട്ടർ‌സ് ഇപ്പോൾ അതിവേഗം വളരുന്ന പരക്കെ പ്രചാരത്തിലുള്ള ബ്രാൻഡാണ്. 1995 ഡിസംബറിലെ നാഷണൽ ജിയോഗ്രാഫിക്കിന്റെ ലക്കത്തിൽ അവരുടെ കൃഷിസ്ഥലവും ബിസിനസും അനശ്വരമാക്കി.
മുൻകാലജീവിതം
മോർ‌മൻ‌ മാതാപിതാക്കളായ അലൻ‌, ഹെലൻ‌ ബട്ടർ‌സ് എന്നിവർ‌ക്ക് ജനിച്ച അഞ്ച് മക്കളിൽ ഇളയവനായിരുന്നു മേരിജെയ്ൻ ബട്ടർ‌സ്. 1950-കളിലെ അവർ വളർന്നതിനെ “അവിശ്വസനീയമായ” എന്നാണ് വിശേഷിപ്പിക്കുന്നത്. കാരണം കുടുംബം സ്വന്തമായി ഭക്ഷണത്തിനുള്ളവ കൃഷി ചെയ്തു, സ്വന്തമായി വസ്ത്രം ഉണ്ടാക്കി, “വാരാന്ത്യങ്ങളിൽ നാടോടികളായി പോയി, മത്സ്യബന്ധനത്തിനും മാംസത്തിനായി വേട്ടയാടാനും കാട്ടിൽ ക്യാമ്പ് സജ്ജീകരിച്ചു.” 1971 ൽ യൂട്ടയിലെ ഓഗ്ഡെനിലെ ബെൻ ലോമണ്ട് ഹൈസ്കൂളിൽ നിന്ന് ബട്ടർ‌സ് ബിരുദം നേടി.
പുറംകണ്ണികൾ
വർഗ്ഗം:1953-ൽ ജനിച്ചവർ വർഗ്ഗം:അമേരിക്കൻ പരിസ്ഥിതി പ്രവർത്തകർ
സിവാർഡ്, അലാസ്ക
കെനായി പെനിൻസുല ബറോയിൽ ഉൾപ്പെട്ട അമേരിക്കൻ സംസ്ഥാനമായ അലാസ്കയിലെ ഒരു സ്ഥലമാണ് സിവാർഡ് എന്നറിയപ്പെടുന്നത്. 2014 ൽ നടന്ന സെൻസസ് ബ്യൂറോയുടെ കണക്കെടുപ്പിൽ ഇവിടുത്തെ ജനസംഖ്യ 2,528 ആയി തിട്ടപ്പെടുത്തിയിട്ടുണ്ട്. ഈ സ്ഥലത്തിന് സിവാർഡ് എന്ന പേരു ലഭിക്കുവാൻ കാരണം എബ്രഹാം ലിങ്കന്റെയും ആൻഡ്രൂ ജാക്സൻറെയും കീഴിൽ അമേരിക്കൻ സ്റ്റേററ് സെക്രട്ടറിയായിരുന്ന വില്ല്യം എച്ച. സിവാർഡിനെ അനുസ്മരിക്കുന്നതിന് വേണ്ടിയാണ്. 1867 ൽ അലാസ്ക റഷ്യയിൽ നിന്നും യുണൈറ്റഡ് സ്റ്റേറ്റ്സിനുവേണ്ടി വാങ്ങുന്നതിനു പ്രധാന കാർമ്മികത്വം വഹിച്ചത് വില്ല്യം എച്ച്. സിവാർഡ് ആയിരുന്നു.
പുറം കണ്ണികൾ
വർഗ്ഗം:അലാസ്കയിലെ പട്ടണങ്ങൾ
ഏൾ സ്റ്റാൻലി ഗാർഡ്നർ
പ്രസിദ്ധനായ ഒരു അമേരിക്കൻ നിയമജ്ഞനും നോവലിസ്റ്റുമാണ് ഏൾ സ്റ്റാൻലി ഗാർഡ്നർ .പെറി മേസൺ എന്ന സങ്കല്പിക കഥാപാത്രത്തെ നായകനാക്കി അദ്ദേഹം രചിച്ച നോവലുകൾ വൻജനപ്രീതി നേടുകയുണ്ടായി. ലോകത്തേറ്റവുമധികം കൃതികൾ രചിച്ചവരുടെ പട്ടികയിലൊരാളും ഏറ്റവുമധികം വായിക്കപ്പെടുന്ന എഴുത്തുകാരിലൊരാളുമായി ഗാർഡ്നർ അംഗീകരിക്കപ്പെട്ടുവരുന്നു.
മലയാളത്തിൽ
മറ്റുനിരവധി ലോകഭാഷകളിൽ എന്ന പോലെ ഏൾ സ്റ്റാൻലി ഗാർഡ്നറുടെ കൃതികൾ മലയാളത്തിലോട്ടും മൊഴിമാറ്റം ചെയ്യപ്പെട്ടിട്ടുണ്ട്.
ദി സ്ക്രിപ്റ്റ്
ദി സ്ക്രിപ്റ്റ്  (The Script) എന്നത് ഡബ്ലിൻ, അയർലണ്ടിൽ 2001 ഇൽ രൂപം കൊണ്ട ഒരു ഐറിഷ് പോപ്പ് റോക്ക് ബാൻഡ് ആണ്. പ്രധാന ഗായകനും, കീബോഡിസ്റ്റും ആയ  ഡാനി ഓ'ഡോണോ (Danny O'Donoghue), പ്രധാന ഗിറ്റാറിസ്റ്റായ മാർക്ക് ശീഹാൻ (Mark Sheehan), ഡ്രമ്മർ ഗ്ലെൻ പവർ (Glen Power) എന്നിവരടങ്ങുന്നതാണ് ഈ ബാൻഡ്. സോണി ലേബൽ ഗ്രൂപ്പിന്റെ ഫോണോജിനിക് ലേബലുമായി കരാറിൽ ഏർപ്പെട്ടു ലണ്ടനിലേക്ക് മാറിയ ഇവർ, "ദി മാൻ ഹൂ കാന്റ് ബീ മൂവ്ഡ് (The Man Who Can't Be Moved)", "ബ്രേകീവൻ (ഫാളിംഗ് ടു പീസസ്) (Breakeven (Falling to Pieces))" എന്നീ ഹിറ്റ് ഗാനങ്ങൾക്ക് ശേഷം ഓഗസ്റ്റ് 2008ഇൽ അവരുടെ സ്വന്തം പേരിലുള്ള ആദ്യ ആൽബം പുറത്തിറക്കി. ഈ ആൽബം പിന്നീട് അയർലണ്ടിലും, യു.കെ. യിലും ഒന്നാം സ്ഥാനത്തെത്തുകയുണ്ടായി. ഇവരുടെ പിന്നീടുള്ള മൂന്ന് ആൽബങ്ങളും, സയൻസ് & ഫെയ്‌ത് (Science & Faith), #3, നോ സൗണ്ട് വിതൗട് സൈലെൻസ് (No Sound Without Silence), അയർലണ്ടിലും, യു.കെ. യിലും  ഒന്നാം സ്ഥാനത്തെത്തുകയുണ്ടായി, ഇതേസമയം യു.എസിൽ സയൻസ് & ഫെയ്‌ത് മൂന്നാം സ്ഥാനത്തെത്തുമെത്തി.
മുൻ വർഷങ്ങൾ
ഡബ്ലിനിൽ ആയിരുന്ന കാലത് ഡാനി ഓ'ഡോണോയും, മാർക്ക് ശീഹാനും തങ്ങളുടെ 12 -ആം വയസു മുതൽ ചങ്ങാതിമാരായിരുന്നു. ഇവർ രണ്ടു പേരും മുൻപ് 1996 -ഇൽ രൂപം കൊണ്ട  "മൈ ടൌൺ (മൈ ടൌൺ)" എന്ന ബോയ് ബാൻഡിലെ അംഗങ്ങളായിരുന്നു. പിന്നീട് അവരുടെ ഇഷ്ട ആർട്ടിസ്റ്റുകളായ ഡാളസ് ഓസ്റ്റിൻ (Dallas Austin), മോന്റൽ ജോർദാൻ (Montell Jordan), ടെഡി റയേലീ (Teddy Riley) എന്നിവരുടെ കൂടെ ഗാനരചനയും, പ്രൊഡക്ഷനും ചെയുന്നതിന് വേണ്ടി അവർ കാനഡയിലേക്ക് ക്ഷണിക്കപ്പെട്ടു. അവർക്കു റെക്കോർഡ് ഇടപാട് ലഭിച്ചു കംപനി അവരുമായുള്ള പങ്കാളിത്തം ഉപേക്ഷിക്കുന്നതിനു മുൻപ് അവർ യു.എസ്-ഇൽ ആയിരുന്നു.
അവർ പിന്നീട് ലോസ് ആൻജെലസിൽ നിർമാതാക്കളായി ജോലി ചെയുകയുണ്ടായി. ഈ കാലയളവിൽ അവർ ബ്രിട്ടണി സ്‌പിയേർസ് (Britney Spears), ബോയ്സ് ടു മെൻ (Boyz II Men), ടിഎൽസി (TLC) എന്നിവർക്കുവേണ്ടി ഗാനരചനയും, നിർമ്മാണവും നടത്തി. പിന്നീട് അവർ ഡബ്ലിനിലേക്കു തന്നെ തിരികെ വന്നു. അവിടെ നിന്നും അവർ ഡ്രമ്മറായ ഗ്ലെൻ പവറിനെ അമേരിക്കയിൽ നിന്നും തിരഞ്ഞെടുക്കുകയുണ്ടായി. ഗ്ലെൻ തന്റെ 8 -ആം വയസുമുതൽ ഡ്രം പഠിക്കാൻ തുടങ്ങിയിരുന്നു. 15 -ആം വയസു മുതൽ അദ്ദേഹം വിവിധ ഇടങ്ങളിൽ ഡ്രം വായിച്ചു കൊണ്ടിരിക്കുകയായിരുന്നു. ഗ്ലെൻ തന്റെ ഒരു സോളോ പ്രോജെക്ടിൽ ഏർപ്പെട്ടിരിക്കുകയായിരുന്നു. പിന്നീട് ഡാനിക്കും, മാർക്കിനും ഒപ്പം ചേർന്ന് ഒരാഴ്ച കൊണ്ട് മൂന്ന് ഗാനങ്ങൾ വരെ അവർ നിർമ്മിക്കുകയുണ്ടായി. ദി സ്ക്രിപ്റ്റ് ബാൻഡ് രൂപം കൊണ്ടതിനു ശേഷം 2005 -ഇൽ അവർ ഫോണോജിനിക് ലേബലുമായി കരാറിൽ ഏർപ്പെട്ടു. അവർ തങ്ങളുടെ ആദ്യ E.P. Last.fm എന്ന വെബ്‌സൈറ്റിൽ റിലീസ് ചെയുകയുണ്ടായി.
2010-12: സയൻസ് & ഫെയ്ത്
സയൻസ് & ഫെയത്തിലെ ആദ്യ ഗാനമായ "ഫോർ ദി ഫസ്റ്റ് ടൈം" യു.കെയിൽ 20 ഓഗസ്റ്റ് 2010-നും, യു.സിൽ 13 സെപ്റ്റംബർ 2010-നും റിലീസ് ആയി. ഫോർ ദി ഫസ്റ്റ് ടൈം ആപ്പിളിന്റെ ഐ ട്യൂൺസിൽ 8 നവംബർ 2010 നു റിലീസ് ആയി. ഡബ്‌ളിനിലെ അവിവ സ്റ്റേഡിയത്തിൽ അവർ 50,000 പേരുടെ മുൻപിൽ ഗാനമേള അവതരിപ്പിക്കുകയുണ്ടായി.
2012-13: #3
ദി സ്ക്രിപ്റ്റിന്റെ മൂന്നാം ആൽബം ആയ #3 യു.കെ യിൽ 10 സെപ്റ്റംബർ 2012 നു റിലീസ് ആയി. അമേരിക്കൻ ഹിപ്-ഹോപ് ഗായകനായ വിൽ.ഐ.അമുമായി(will.i.am) ചേർന്നുള്ള "ഹാൾ ഓഫ് ഫെയിം (Hall of Fame)" ആയിരുന്നു ഇതിലെ പ്രധാന ഗാനം. ഡാനിയും, വിൽ.ഐ.ആമും ഇതിനു മുൻപ് "ദി വോയിസ് യു.കെ (The Voice UK)" എന്ന പരിപാടിയിലെ വിധികർത്താക്കളായി ഒരുമിച്ചു പ്രവർത്തിച്ചിരുന്നു. ഈ കാലയളവിൽ ദി സ്ക്രിപ്റ്റ് ബ്രിട്ട് അവാർഡ്‌സിന്റെ (BRIT Awards) മികച്ച അന്താരാഷ്ട്ര ബാന്റിനുള്ള പുരസ്‌കാരത്തിന് വേണ്ടി ശുപാർശ ചെയപെടുകയുണ്ടായി.
2014-15: നോ സൗണ്ട് വിതൗട് സൈലെൻസ്
ദി സ്ക്രിപ്റ്റിന്റെ നാലാമത്തെ സ്റ്റുഡിയോ അൽബമായ "നോ സൗണ്ട് വിതൗട് സൈലെൻസ്" 15 സെപ്റ്റംബർ 2014-നു റിലീസ് ചെയപെടുകയുണ്ടായി. ഇതിൽ പ്രധാന ഗാനമായിരുന്നു "സൂപ്പർഹീറോസ് (Superheroes)", ഇത് 31 ജൂലൈ 2014-നു റിലീസ് ചെയപെടുകയുണ്ടായി. റെക്കോർഡിങ് പ്രയത്നത്തിനിടെ ഡാനി ഒരിക്കൽ പറയുകയുണ്ടായി: "ഞങ്ങൾ സ്റ്റേജിൽ നിന്ന് നേരെ വന്നു സ്റ്റുഡിയോ ബസിൽ വെച്ച് തന്നെ റെക്കോർഡ് ചെയ്‌യാറാണ് പതിവ്. എല്ലാം വളരെ വലുതാണ്, എല്ലാം വേദിയിലെ ജീവിതത്തിനേക്കാൾ വലുതാണ്, അതുകൊണ്ടു തന്നെ ഞങ്ങൾ സ്റ്റുഡിയോയിൽ എത്തുമ്പോൾ ഇതേ ആവേശം ഉണ്ടാകേണ്ടത് ഞങ്ങൾക്ക് ആവശ്യമാണ്." പകരം=ദി സ്ക്രിപ്റ്റ് (The Script)ദി സ്ക്രിപ്റ്റ് ബാൻഡിന്റെ പ്രധാന ഗായകനായ ഡാനി ഓ'ഡോണോ ഗാനം ആലപിക്കുന്നു.|ലഘുചിത്രം|ദി സ്ക്രിപ്റ്റ് (The Script) പ്രധാന ഗായകൻ ഡാനി ഓ'ഡോണോ (Danny O'Donoghue) ഒരു പൊതുവേദിയിൽ ഗാനം ആലപിക്കുന്നു.
പുരസ്കാരങ്ങളും, നാമനിർദ്ദേശങ്ങളും
പകരം=ദി സ്ക്രിപ്റ്റ് - 3 ചിഹ്നം.|ലഘുചിത്രം|ദി സ്ക്രിപ്റ്റ് - 3 ചിഹ്നം.
അവലംബം
1. 'The Script Biography'. Allmusic."2. 'The Script score fresh chart success with new album.' BBC."3. 'Decemberists' 'King Is Dead' is No. 1 on Billboard 200.' Billboard.
മൃഗങ്ങൾ ഇസ്‌ലാമികവീക്ഷണത്തിൽ
ഇസ്‌ലാമിക വിശ്വാസപ്രകാരം മനുഷ്യരല്ലാത്ത മറ്റു ജീവികളും ദൈവത്തെക്കുറിച്ച് ബോധവാന്മാരാണ്. മറ്റു ജീവികളും അവരുടേതായ രീതികളിൽ ദൈവത്തെ സ്തുതിച്ചുകൊണ്ടിരിക്കുന്നു എന്ന് ഖുർആൻ പ്രസ്താവിക്കുന്നു. വിനോദത്തിനോ ചൂതാട്ടത്തിനോ ജീവികളെ ചൂഷണം ചെയ്യുന്നത് ഇസ്‌ലാം നിരോധിച്ചിരിക്കുന്നു. ഭക്ഷണമായോ ആളുകളെ ദ്രോഹിക്കുന്നതിൽ നിന്ന് തടയുന്നതിനോ അല്ലാതെ ഏതെങ്കിലും മൃഗത്തെ കൊല്ലുന്നത് നിരോധിച്ചിരിക്കുന്നു.
അനുവദിക്കപ്പെട്ട (ഹലാൽ) മൃഗങ്ങളുടെ മാംസം ഭക്ഷിക്കുന്നതിന് ഖുർആൻ വ്യക്തമായ അനുവാദം നൽകുന്നുണ്ട്. നിശ്ചിതരീതിയിൽ അറുക്കപ്പെട്ടതായിരിക്കണമെന്ന് മാത്രം. പല സൂഫികളും സസ്യാഹാരികളായി കാണപ്പെടുന്നുണ്ടെങ്കിലും അങ്ങനെയാവണമെന്ന് നിർദ്ദേശിക്കുന്ന ഒന്നും തന്നെ ഖുർആനിലോ ഹദീഥുകളിലോ കാണുന്നില്ല. തലക്കടിച്ചോ ഷോക്ക് നൽകിയോ കൊല്ലപ്പെടുന്ന മൃഗങ്ങളുടെ മാംസം അനുവദിക്കപ്പെട്ടതല്ല. ശവം, പന്നിമാംസം, അല്ലാഹു അല്ലാത്തവരുടെ പേരിൽ ബലിയർപ്പിക്കപ്പെട്ട മൃഗങ്ങൾ എന്നിവ മുസ്‌ലിംകൾക്ക് നിരോധിക്കപ്പെട്ടിരിക്കുന്നു.
അവലംബം
വർഗ്ഗം:ഇസ്ലാമും സമൂഹവും
പോസ്റ്റൽ സർവ്വീസ് കോർപ്സ്
ഇന്ത്യൻ സൈന്യത്തിന്റെ ഔദ്യോഗിക തപാൽ വിതരണ സംവിധാനമാണ് പോസ്റ്റൽ സർവ്വീസ് കോർപ്സ് (Army Postal Service (APS) അഥവാ ആർമി പോസ്റ്റൽ സർവ്വീസ്).1856 ആണിത് സ്ഥാപിയ്ക്കപ്പെട്ടത് .സൈനികർക്ക് ബന്ധുജനങ്ങളുമായി ബന്ധപ്പെടുവാനും ഉരുപ്പടികൾ കൈമാറ്റം ചെയ്യുവാനും ഈ സംവിധാനം സഹായിയ്ക്കുന്നു. സിവിലിയന്മാർക്ക് സൈന്യത്തിൽ ജോലിചെയ്യുവാനുള്ള സാഹചര്യം ഒരുക്കുന്ന ഏക സംവിധാനവുമാണിത്.
അവലംബം
വർഗ്ഗം:ഇന്ത്യൻ സേന വർഗ്ഗം:1856 വർഗ്ഗം:തപാൽ സമ്പ്രദായം
മാന പൂൾസ് ദേശീയോദ്യാനം
വടക്കൻ സിംബാബ്‍വെയിലെ 219,600 ഹെക്ടർ വിസ്തീർണ്ണമുള്ള വന്യജീവി സംരക്ഷണ മേഖലയും ദേശീയോദ്യാനവുമാണ് മാന പൂൾസ് ദേശീയോദ്യാനം. സിംബാബ്‍വേയിലെ സാംബസി നദി യുടെ നിമ്‍ന്നമേഖലയിലെ വെള്ളപ്പൊക്കത്തിൽപ്പെടുന്ന സമതലം ഓരോ മഴക്കാലത്തിനു ശേഷവും തടാകങ്ങളുടെ വിശാലതയായി മാറുന്നിടത്താണ് ഈ പ്രദേശം സ്ഥിതിചെയ്യുന്നത്. തടാകങ്ങൾ ക്രമേണ ഉണങ്ങി ചുരുങ്ങിവരുന്ന സമയത്ത് ഈ പ്രദേശം ജലം കണ്ടെത്തുന്നതിനായി ധാരാളം വലിയ മൃഗങ്ങളെ ആകർഷിക്കുന്നതിനാൽ ഇത് ആഫ്രിക്കയിലെ ഏറ്റവും പ്രശസ്തമായ ഗെയിം-വ്യൂ പ്രദേശങ്ങളിൽ ഒന്നായി മാറി.
1984 ൽ സാപി സഫാരി മേഖലയും (118,000 ഹെക്ടർ), ചേവോർ സഫാരി മേഖലയുമായി (339,000 ഹെക്ടർ) ചേർത്ത് ഒറ്റ യൂണിറ്റായി ചേർത്ത് ആകെ 676,600 ഹെക്ടറിൽ യുനെസ്കോ ലോക പൈതൃക പട്ടികയിൽ ഉൾപ്പെടുത്തിയിരുന്നു. 2013 ജനുവരി 3 ന് മാന പൂൾസ്, അന്താരാഷ്ട്ര പ്രാധാന്യമുള്ള ഒരു റാംസാർ ചതുപ്പു നിലമായി പ്രഖ്യാപിക്കപ്പെട്ടു.
അവലംബം
വർഗ്ഗം:സിംബാബ്‌വെയിലെ ദേശീയോദ്യാനങ്ങൾ
കെ.എ. റഹ്‌മാൻ
ചാലിയാർ സംരക്ഷണ സമിതിയുടെ സ്ഥാപകനേതാവായിരുന്നു അദ്രേയാക്ക എന്ന പേരിൽ അറിയപ്പെടുന്ന കാവുങ്ങൽ ആമക്കോട് അബ്ദുൽ റഹ്‌മാൻ (കെ.എ. റഹ്‌മാൻ).
സ്വകാര്യ ജീവിതം
കെ.എ. കുഞ്ഞോയി ഹാജിയുടേയും പൂത്തോട്ടത്തിൽ ബിയ്യക്കുട്ടി ഹജ്ജുമ്മയുടെയും മൂന്നാമത്തെ മകനായി 1940 ൽ ജനിച്ചു. വാഴക്കാട് സ്കൂളിൽ നിന്ന് പ്രാഥമിക വിദ്യാഭ്യാസം നേടിയ അദ്ദേഹം അതിനു ശേഷം കോഴിക്കോട് എം.എം ഹൈസ്കൂളിൽചേർന്നാണ് പഠിച്ചത്. കൊയ്യപുരം കുഞ്ഞഹമ്മദ് ഹാജിയുടെ മകൾ സൈനബയെയാണ് വിവാഹം കഴിച്ചത്. വാഴക്കാട് ഗ്രാമപഞ്ചായത്തിലേക്ക് 1963ൽ തിരഞ്ഞെടുക്കപെട്ട അദ്ദേഹം ആദ്യം വൈസ് പ്രസിഡന്റ്‌ ആയും പിന്നീട് പ്രസിഡന്റ്‌ ആയും സേവനം അനുഷ്ഠിച്ചു. മുസ്ലിം ലീഗ് സ്ഥാനാർഥി ആയാണ് മത്സരിച്ചത്. കൊണ്ടോട്ടി ബ്ലോക്ക് പഞ്ചായത്ത് പ്രസിഡന്റ്‌ ആയും തിരഞ്ഞെടുക്കപ്പെട്ടിട്ടുണ്ട്.
അവലംബം
വർഗ്ഗം:1940-ൽ ജനിച്ചവർ വർഗ്ഗം:1999-ൽ മരിച്ചവർ വർഗ്ഗം:ജനുവരി_1-ന് ജനിച്ചവർ വർഗ്ഗം:ജനുവരി_11-ന് മരിച്ചവർ വർഗ്ഗം:കേരളത്തിലെ പരിസ്ഥിതിപ്രവർത്തകർ വർഗ്ഗം:മലപ്പുറം ജില്ലയിൽ ജനിച്ചവർ
വിജൂ കൃഷ്ണൻ
സി.പി.ഐ.(എം) കേന്ദ്രകമ്മിറ്റി അംഗവും അഖിലേന്ത്യാ കിസാൻസഭയുടെ ജനറൽ സെക്രട്ടറിയുമാണ് വിജൂ . . സി.പി.(ഐ)എമ്മിന്റെ കെന്ദ്രകമ്മിറ്റി അംഗമാകുന്ന എറ്റവും പ്രായം കുറഞ്ഞ വ്യക്തിയാണ് വിജൂ. 2018 മാർച്ച് 12ന് മഹാരാഷ്ട്രയിൽ നടന്ന, ലോകശ്രദ്ധയാർജിച്ച കർഷകസമരമായ കിസാൻ ലോങ് മാർച്ചിനെ നയിച്ചവരിൽ പ്രധാനിയായിരുന്നു വിജൂ.
ജനനവും വിദ്യാഭ്യാസവും
1974 ൽ കണ്ണൂർ ജില്ലയിലെ കരിവെള്ളൂരിൽ പി കൃഷ്‌ണന്റെയും ശ്യാമളയുടെയും മകനായി വിജൂ ജനിച്ചു. ബംഗളൂരുവിലെ സെന്റ് ജോസഫ്‌സ് കോളേജിലും ഡൽഹി ജെ.എൻ.യു.വിലും ആയിരുന്നു വിദ്യാഭ്യാസം. ജെ.എൻ.യു. യൂണിയൻ പ്രസിഡൻറായി പ്രവർത്തിച്ചിട്ടുണ്ട്. കാർഷിക സമ്പദ്ഘടനയിലെ മാറ്റത്തെക്കുറിച്ചുള്ള പഠനത്തിൽ ഗവേഷണ ബിരുദമുണ്ട്.
രാഷ്ട്രീയജീവിതം
വിദ്യാർത്ഥി ആയിരിക്കെ എസ്.എഫ്.ഐ. യിലൂടെ ആയിരിന്നു വിജൂ കൃഷ്ണൻ രാഷ്ട്രീയ ജീവിതം ആരംഭിച്ചത്. ജെ.എൻ.യു.വിൽ ഗവേഷണ വിദ്യാർത്ഥിയായിരിക്കെ അവിടത്തെ വിദ്യാർത്ഥി യൂണിയൻ പ്രസിഡണ്ട്‌ ആയിരിന്നു. ഗവേഷണബിരുദം നേടിയതിനുശേഷം ബംഗളൂരുവിലെ സെന്റ് ജോസഫ്‌സ് കോളേജിൽ രാഷ്ട്രതന്ത്രം ബിരുദാനന്തരബിരുദ വിഭാഗത്തിൽ അധ്യാപകനും വകുപ്പ് മേധാവിയും ആയി ഏതാനും വർഷം ജോലിനോക്കി. പിന്നീട് ജോലി ഉപേക്ഷിച്ച് മുഴുവൻസമയ രാഷ്ട്രീയപ്രവർത്തകനായി. അഖിലേന്ത്യാ കിസാൻസഭ, സി.പി.ഐ.(എം) എന്നിവയുടെ കേന്ദ്രനേതൃത്വത്തിൽ പ്രവർത്തിക്കുന്നു. 2012 മാർച്ച് 12 ന് മഹാരാഷ്ട്രയിലെ നാസികിൽ നിന്നും മുംബൈ വരെ നടന്ന കർഷകരുടെ ലോംഗ് മാർച്ച് സംഘടിപ്പിക്കുന്നതിൽ മുന്നിൽനിന്ന് പ്രവർത്തിച്ചു.
അവലംബം
വർഗ്ഗം:സി.പി.ഐ.എം. നേതാക്കൾ വർഗ്ഗം:ജവഹർലാൽ നെഹ്രു സർവകലാശാലയിലെ പൂർവ്വ വിദ്യാർത്ഥികൾ
ന്യായി റോറോ കിഡുൽ
ന്യായി റോറോ കിഡുൽ ഒരു ഇന്തോനേഷ്യൻ സമുദ്ര ദേവതയാണ്. ജാവനീസ്, സുന്ദനീസ് പുരാണങ്ങളിൽ അവർ തെക്കൻ കടലിന്റെ (ഇന്ത്യൻ മഹാസമുദ്രം) രാജ്ഞിയാണ്. ജാവനീസ് വിശ്വാസമനുസരിച്ച്, മതാരാമിലെയും യോഗ്യകാർത്തയിലെയും സുൽത്താന്മാരുടെ പുരാണ ആത്മീയ ഭാര്യ കൂടിയായ അവർ, സെനോപതിയിൽ തുടങ്ങി ഇന്നുവരെയും തുടരുന്നു.
പേരുകൾ
ന്യായി റോറോ കിഡുൽ ദേവതയ്ക്കു നിരവധി വ്യത്യസ്ത പേരുകളുണ്ട്, അവ അവരുടെ വ്യത്യസ്തങ്ങളായ ഉത്ഭവ കഥകൾ, വീരകഥകൾ, ഐതിഹ്യങ്ങൾ, പരമ്പരാഗത നാടോടിക്കഥകൾ എന്നിവയിൽ പ്രതിഫലിപ്പിക്കുന്നു.
സുണ്ടൂസ് അബ്ബാസ്
സുണ്ടൂസ് അബ്ബാസ് സ്ത്രീകളുടെ അവകാശത്തിനു വേണ്ടി പ്രവർത്തിക്കുന്ന ഇറാക്കി വനിതയാണ്. ബാഗ്ദാദിലെ വിമൺസ് ലീഡർഷിപ്പ് ഇൻസ്റ്റിറ്റ്യൂട്ടീലെ എക്സിക്യുട്ടീവ് ഡയറക്ടറായി വനിത അവകാശങ്ങൾക്കായി അവർ പ്രവർത്തിച്ചിരുന്നു. രാഷ്ട്രീയ ശാസ്ത്രജ്ഞയായി പരിശീലനം കിട്ടിയ അവർ ഇറാക്കി വനിതകൾ രാഷ്ട്രീയ പാർട്ടികളിലെ പ്ങ്കാളിത്തം മെച്ചപ്പെടുത്തുന്നതിന് പ്രവർത്തിച്ചു. അവർ പ്രധാന ദിനപത്രങ്ങളിൽ വനിതകളുടെ അവകാശങ്ങളെപറ്റി എഴുതുകയും സ്ത്രീകളുടെ പ്രശ്നങ്ങളെ പറ്റി പ്ത്രസമ്മേളനം നടത്തുകയും ചെയ്യാറുണ്ട്.
അവർ വനിത സമ്മേളനങ്ങളിലും സെമിനാറുകളിലും പങ്കെടുക്കാനായി പശ്ചിമേഷ്യൻ പ്രദേശങ്ങളിൽ ധാരാളമായി യാത്രചെയ്തിട്ടുണ്ട്.
അവലംബം
വർഗ്ഗം:മനുഷ്യാവകാശപ്രവർത്തകർ
ആസ്ട്രോസാറ്റ്
ജ്യോതിശാസ്ത്ര പഠനത്തിന് മാത്രമായി രൂപകൽപന ചെയ്ത ഇന്ത്യയുടെ ആദ്യ കൃത്രിമോപഗ്രഹമാണ് ആസ്ട്രോസാറ്റ്. ഇത് 2015 തുടക്കത്തിൽ വിക്ഷേപിച്ചു. ദൃശ്യപ്രകാശത്തിനു പുറമെ എക്സ് റേയിലും, അൾട്രാവയലറ്റ് തരംഗദൈർഘ്യത്തിലും ഒരേ സമയം പ്രവർത്തിക്കാൻ കഴിയുമെന്നതാണ് മറ്റുള്ളവയിൽ നിന്ന് ആസ്ട്രോസാറ്റിന്റെ പ്രത്യേകത. ഇതിന് 1650 കിലോഗ്രാം ഭാരമുണ്ട്. 270 കോടി രൂപയാണ് ആസ്ട്രോസാറ്റ് പദ്ധതിയുടെ മുതൽമുടക്ക്. അഞ്ചു വർഷമാണ് പേടകത്തിന്റെ പ്രവർത്തന കാലാവധി.
ഇന്ത്യൻ സ്പേസ് റിസർച്ച് ഓർഗനൈസേഷൻ, മുംബൈയിലെ ടാറ്റാ ഇൻസ്റ്റിറ്റ്യൂട്ട് ഒഫ് ഫണ്ടമെന്റൽ റിസർച്ച്, ബാംഗ്ലൂരിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് ആസ്ട്രോഫിസിക്സ്, രാമൻ റിസർച്ച് ഇൻസ്റ്റിറ്റ്യൂട്ട്, ബാംഗ്ലൂർ, പൂണെയിലെ ഇന്റർ യൂനിവേഴ്സിറ്റി സെന്റർ ഫോർ ആസ്ട്രോണമി ആൻഡ് ആസ്ട്രോഫിസിക്സ്, മുംബൈയിലെ ഭാഭാ ആണവ ഗവേഷണ കേന്ദ്രം, എൻ. എസ്. ബോസ് നാഷണൽ സെന്റർ ഫോർ ബേസിക് സയൻസ്, കനേഡിയൻ സ്പേസ് ഏജൻസി, ബ്രിട്ടണിലെ ലീസെസ്റ്റർ യൂണിവേഴ്സിറ്റി എന്നിവരാണ് ആസ്ട്രോസാറ്റിലെ ഉപകരണങ്ങൾ നിർമ്മിച്ചത്.
അസ്ട്രോസാറ്റ് അതിന്റെ 10,000ന്റെ ഭ്രമണം 2017 ആഗസ്റ്റ് 3ന് ഇന്ത്യൻ സമയം 23:49ന് പൂർത്തിയാക്കി.
പ്രധാന ഭാഗങ്ങൾ
പ്രധാനപ്പെട്ട 5 ജ്യോതിശാസ്ത്ര ഉപകരണങ്ങളാണ് ആസ്ട്രോസാറ്റിലുള്ളത്.
അവലംബം
വർഗ്ഗം:ഇന്ത്യയുടെ കൃത്രിമോപഗ്രഹങ്ങൾ
മൗനരാഗം (ചലച്ചിത്രം)
അമ്പിളി സംവിധാനം ചെയ്ത് നിർമ്മിച്ച 1983 ലെ ഇന്ത്യൻ മലയാള ചിത്രമാണ് മൗനരാഗം. ചിത്രത്തിൽ സുകുമാരി, ശങ്കർ, നളിനി, ഷാനവാസ് എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. ശ്രീകുമാരൻ തമ്പിയുടെ വരികൾക്ക് കെ ജെ യേശുദാസിന്റെ സംഗീതം ഈ ചിത്രത്തിലുണ്ട്.
ഗാനങ്ങൾ
ഗാനങ്ങൾ :ശ്രീകുമാരൻ തമ്പി ഈണം : കെ.ജെ. യേശുദാസ്
ബാഹ്യ ലിങ്കുകൾ
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1983-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:യേശുദാസ് സംഗീതം നൽകിയ ചിത്രങ്ങൾ വർഗ്ഗം:ശ്രീകുമാരൻ തമ്പിയുടെ ഗാനങ്ങൾ വർഗ്ഗം:ശങ്കർ അഭിനയിച്ച മലയാള ചലച്ചിത്രങ്ങൾ
യു മുംബാ
യു മുംബാ അവരുടെ ഹോം മത്സരങ്ങൾ കളിക്കുന്നത് സർദാർ വല്ലഭായ് പട്ടേൽ ഇൻഡോർ സ്റ്റേഡിയത്തിലാണ്. 2015 ലെ പ്രോ കബഡി ലീഗ് കിരീടം ബംഗലുരു ബുൽസിനെ പരാജയപ്പെടുത്തിയാണ് കരസ്ഥമാക്കിയത്.
അവലംബങ്ങൾ
വർഗ്ഗം:പ്രോ കബഡി ലീഗ് ടീമുകൾ
ഹിമാചൽ പ്രദേശ് ഗവർണർമാരുടെ പട്ടിക
ഹിമാചൽ പ്രദേശിലെ ഗവർണർമാരുടെ പട്ടികയാണിത്. ശ്രീ. 2021 ജൂലൈ മുതൽ ഹിമാചൽ പ്രദേശിന്റെ 21-ാമത്തെ ഗവർണറാണ് (അധിക ചുമതലയുള്ള ഗവർണർമാരെയും കണക്കാക്കിയാൽ 30-ാമത്) രാജേന്ദ്ര വിശ്വനാഥ് അർലേക്കർ ആണ് നിലവിലെ ഹിമാചൽ ഗവർണർ. സംസ്ഥാനത്തെ സാധാരണ 20 ഗവർണർമാരിൽ (ഇപ്പോഴത്തേത് ഒഴികെ) എസ്. ചക്രവർത്തി (1971-77), വിഷ്ണു സദാശിവ് കോക്ജെ (2003-08), ഊർമിള സിംഗ് (2010-15). എന്ന മൂന്ന് പേർക്ക് മാത്രമേ അവരുടെ മുഴുവൻ കാലാവധി പൂർത്തിയാക്കാൻ കഴിഞ്ഞിട്ടുള്ളൂ:
ബാഹ്യ ലിങ്കുകൾ
വർഗ്ഗം:ഇന്ത്യയിലെ സംസ്ഥാന ഗവർണ്ണർമാരുടെ പട്ടികകൾ വർഗ്ഗം:ഹിമാചൽ പ്രദേശിന്റെ ഗവർണർമാർ
വെന്നിക്കോട്
തിരുവനന്തപുരം ജില്ലയിൽ  സ്ഥിതിചെയ്യുന്ന  ഒരു  ഗ്രാമമാണ് വെന്നിക്കോട്. വെട്ടൂർ, ചെറുന്നിയൂർ എന്നീ പഞ്ചായത്തുകളിലായാണ് ഈ ഗ്രാമത്തിന്റെ സ്ഥാനം. 'വെന്നിക്കോട് പോസ്റ്റ്‌ കോഡ് 695318 അണ്. തിരുവനതപുരം നഗരത്തിൽ നിന്ന് 43 കിലോമീറ്റർ അകലെയാണ്‌ ഈ ഗ്രാമംസ്ഥിതിചെയ്യുന്നത്. വർക്കല ഏറ്റവും അടുത്തുള്ള  പട്ടണം.വർക്കലയിൽ നിന്നും 7 കിലോമീറ്റർ മാറിയാണ്  വെന്നിക്കോട്   സ്ഥിതിചെയ്യുന്നത്.ലോകസഭാമണ്ഡലം ആറ്റിങ്ങൽ,നിയമസഭാമണ്ഡലം  വർക്കല  ആറ്റിങ്ങൽ എന്നിവ
മരവരമ്പൻ
യൂറോപ്പിലും ഏഷ്യയുടെ പടിഞ്ഞാറും മധ്യത്തിലുമുള്ള മിതശീതോഷ്‌ണമേഖലകളിലും പ്രജനനം നടത്തുന്ന ഒരു ചെറിയ പാസെറൈൻ പക്ഷിയാണ് മരവരമ്പൻ   (tree pipit), Anthus trivialis. മഞ്ഞുകാലത്ത് ആഫ്രിക്കയിലേയ്ക്കും ദക്ഷിണ ഏഷ്യയിലേയ്ക്കും ദീർഘദൂരം ദേശാടനം നടത്തുന്ന പക്ഷിയാണിത്. ശാസ്ത്രനാമം ലാറ്റിനിൽ നിന്നാണ്. അൻടുസ് എന്നാൽ പുൽമേട്ടിലെ കുഞ്ഞുപക്ഷിയെന്നും ട്രിവിയൽസ് എന്നാൽ സാധാരാണമെന്നുമാണ് അർത്ഥം.
പുറത്തേക്കുള്ള കണ്ണികൾ
വർഗ്ഗം:ആഫ്രിക്കയിലെ പക്ഷികൾ വർഗ്ഗം:ഏഷ്യയിലെ പക്ഷികൾ വർഗ്ഗം:യൂറോപ്പിലെ പക്ഷികൾ വർഗ്ഗം:ഐ.യു.സി.എൻ. ചുവന്ന പട്ടിക പ്രകാരം സ്ഥിതി ഒട്ടും ആശങ്കാജനകമല്ലാത്ത ജീവികൾ വർഗ്ഗം:കേരളത്തിലെ പക്ഷികൾ
ലയണൽ സ്കലോണി
അർജന്റീനയിലെ വിരമിച്ച ഫുട്ബോൾ കളിക്കാരനും അർജന്റീന ദേശീയ ടീമിന്റെ ഇപ്പോഴത്തെ മാനേജരുമാണ് ലയണൽ സെബാസ്റ്റ്യൻ സ്കലോനി (സ്പാനിഷ് ഉച്ചാരണം: [ljoˈnel eskaˈloni]; ജനനം: 16 മെയ് 1978). വൈഡ് റേഞ്ച് കളിക്കാരനായ അദ്ദേഹം റൈറ്റ് ബാക്ക് അല്ലെങ്കിൽ റൈറ്റ് മിഡ്ഫീൽഡറായി പ്രവർത്തിച്ചു.
പുറംകണ്ണികൾ
വർഗ്ഗം:1978-ൽ ജനിച്ചവർ വർഗ്ഗം:അർജന്റീനൻ ഫുട്ബോൾ കളിക്കാർ
സൗണ്ട് ഓഫ് ബൂട്ട്
ഷാജി കൈലാസിന്റെ സംവിധാനത്തിൽ സുരേഷ് ഗോപി, മുരളി, ബാല, ഹണിറോസ് എന്നിവർ പ്രധാനവേഷങ്ങളിൽ അഭിനയിച്ച് 2008-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് സൗണ്ട് ഓഫ് ബൂട്ട്. പിരമിഡ് സായ്മിറ പ്രൊഡക്ഷൻസിന്റെ ബാനറിൽ ജി. സുരേഷ് കുമാർ നിർമ്മിച്ച ഈ ചിത്രം വിതരണം ചെയ്തത് പിരമിഡ് സായ്മിറ റിലീസ് ആണ്. രാജേഷ് ജയരാമൻ ആണ് ഈ ചിത്രത്തിന്റെ രചന നിർവ്വഹിച്ചിരിക്കുന്നത്.
സംഗീതം
വയലാർ ശരത്ചന്ദ്രവർമ്മ എഴുതിയ ഇതിലെ ഗാനങ്ങൾക്ക് സംഗീതം പകർന്നത് ഷാൻ ആണ്. പശ്ചാത്തലസംഗീതം രാജാമണി ഒരുക്കിയിരിക്കുന്നു.
പുറത്തേക്കുള്ള കണ്ണികൾ
വർഗ്ഗം:2008-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഷാജി കൈലാസ് സം‌വിധാനം ചെയ്ത ചലച്ചിത്രങ്ങൾ
ഇച്ച അബ്ദുൽ ഖാദർ മസ്താൻ
ഇരുപതാം നൂറ്റാണ്ടിൽ വടക്കൻ കേരളത്തിൽ ജീവിച്ചിരുന്ന സൂഫി വര്യനും ,ആധ്യാത്മിക കവിയും  ദാർശനികനും ആണ്  ഇച്ച മസ്താൻ എന്നപേരിൽ പ്രസിദ്ധനായ ഇച്ച അബ്ദുൽ ഖാദർ മസ്താൻ(1871 - 1933). ജ്ഞാനാംശങ്ങളും സ്വകീയഭാവനകളും കാൽപനിക രീതിയിൽ ആത്മീയ ചിന്തകളും  തനതുശൈലിയിൽ  ഇടകലർത്തിയുള്ള   രചന വൈഭവം കാരണമായി നിരൂപകരാൽ കേരളത്തിലെ ഉമർ ഖയ്യാം എന്ന വിശേഷണത്തിനർഹനായിട്ടുണ്ട്. നിരവധി ഖണ്ഡകാവ്യങ്ങളും ഗീതങ്ങളും അടങ്ങിയ രചനകളിൽ പലതും മാപ്പിളപ്പാട്ടായി ഇപ്പോഴും പ്രചാരത്തിലുണ്ട്.
ജീവിതരേഖ
1871ൽ ബ്രിട്ടീഷ് ഇന്ത്യയിലെ മലബാർ ജില്ലയിൽ പെട്ട കണ്ണൂർ സിറ്റി ജുമാമസ്ജിദിടുത്തുള്ള വെളുത്തകണ്ടി തറവാട്ടിൽ ജനിച്ചു. പാരമ്പര്യമായി ചെമ്പുപാത്രം വിളക്കിച്ചേർത്ത് വിൽപ്പന നടത്തുന്നവരായിരുന്നു അദ്ദേഹത്തിൻറെ കുടുംബം. പ്രാഥമിക പഠനങ്ങൾക്ക് ശേഷം പരമ്പരാഗത കച്ചവടമായ പിച്ചള വിൽപ്പനയിൽ ഇദ്ദേഹം വ്യാപൃതനായി. കച്ചവട യാത്രകൾക്കിടയിലാണ് ഖാദിറിന് സൂഫിസത്തോടു പ്രതിപത്തി ഉണ്ടാകുന്നതും ആധ്യാത്മിക മേഖലകളിലേക്ക് കടന്നു ചെല്ലുന്നതും.
അധിക സൂഫി വര്യന്മാരുടെയും ജീവചരിത്രത്തിൽ സംഭവിക്കുന്ന നിഗൂഢമായ വഴിത്തിരിവുകൾ തന്നെയാണ് അബ്ദുൽ ഖാദിറിൻറെ ജീവിത രേഖയിലും ദർശിക്കാനാവുന്നത്. കച്ചവടത്തിനിടെ അബ്ദുൽ ഖാദിറിന് അറബിയിലും,ചെന്തമിഴിയിലും എഴുതിയ ഏതാനും ചെമ്പോല തകിടുകൾ ലഭിക്കുന്നു. ഓലയിലെ അക്ഷര കൂട്ടങ്ങളിൽ കൗതുകം പൂണ്ട അബ്ദുൽ ഖാദിർ അത് വിളക്കാതെ കൈയ്യിൽ തന്നെ സൂക്ഷിച്ച് കച്ചവട യാത്രക്കിടെ അത് വായിക്കാൻ അറിയുന്നവരെ തേടിയലഞ്ഞു. നീണ്ട കാലത്തെ കാത്തിരിപ്പിനൊടുവിൽ ഇദ്ദേഹം ഒരു സൂഫിയുമായി സന്ധിക്കുകയും സൂഫി സന്യാസി ചെമ്പോലയിൽ ആലേഖനം ചെയ്തിരിക്കുന്നത് അല്ലഫൽ അലിഫ് കാവ്യ ശകലങ്ങളാണെന്ന് വ്യക്തമാക്കുകയും അവ വായിച്ചു കേൾപ്പിക്കുകയും, അല്ലഫൽ അലിഫ് കാവ്യം രചിച്ച ശൈഖ് ഉമറുലൽ ഖാഹിരിയുടെ കായൽപട്ടണത്തുള്ള സമാധി മണ്ഡപം സന്ദർശിക്കാൻ അബ്ദുൽ ഖാദിറിനെ പ്രേരിപ്പിക്കുകയും ചെയ്തു. കാവ്യത്തിൻറെ വശ്യതയിലും അനുരാഗത്തിലും താല്പര്യം ജനിച്ച അബ്ദുൽ ഖാദിർ ഉടനെ കായൽപട്ടണത്തിലേക്ക് യാത്രയായി. ഖാഹിരിയുടെ ശിഷ്യന്മാരായിരുന്നു അവിടെ അബ്ദുൽ ഖാദിറിനെ കാത്തിരുന്നത്. ദൈവിക തീരുമാനം എന്നർത്ഥം വരുന്ന ‘ഇച്ച’ എന്ന് വിളീച്ചു് ഖാദറിനെ അവർ സ്വീകരിക്കുകയും ആത്മീയ ശിക്ഷണത്തിലേക്ക് സ്വാഗതം ചെയ്യുകയുമുണ്ടായി. അല്ലഫൽ അലിഫിൽ വിസ്മൃതി പൂണ്ട ഖാദിർ വിസ്സമ്മതിച്ചില്ല. സൂഫി ഗുരുക്കന്മാരിലൂടെ ഖുർആൻ,കർമ്മശാസ്ത്രം,ഹദീസ് എന്നിവയിൽ കൂടുതൽ അവഗാഹം നേടുകയും തുടർന്ന് ശൈഖ് മുഹമ്മദ് മൗല ബുഖാരി അടക്കമുള്ള സൂഫി സന്യാസികളിൽ നിന്നും ഖാദിരിയ്യ ത്വരീഖത്ത് സ്വീകരിക്കുകയും ആധ്യാത്മിക സോപാനങ്ങൾ കീഴടക്കാൻ ആരംഭിക്കുകയും ചെയ്തു.
രചനകൾ
ഈയൊരു കാലയളവിലാണ് ഇച്ച മസ്താൻറെ സാഹിത്യ വൈഭവം അണപൊട്ടിയൊഴുകുന്നത്. മലയാളം,തമിഴ്, ചെന്തമിഴ്,അറബി, പേർഷ്യൻ, ഉറുദു,സംസ്കൃതം ഭാഷകളിൽ ചിന്തോത്പകമായ വരികൾ ബഹിർഗമിച്ചു. കാവ്യ ശിൽപങ്ങൾ പിറന്നു. പൂക്കളും,മരങ്ങളും,പക്ഷികളുമൊക്കെ വിഷയങ്ങളായ പ്രകൃതി കവിതകൾ “പൂപ്പേച്ചലുകൾ” എന്നറിയപ്പെട്ടപ്പോൾ, ദാർശനിക തലങ്ങളറിയാൻ അറബിയിലെയും,പേർഷ്യനിലെയും ആത്മജ്ഞാനഗ്രന്ഥങ്ങളിലേക്കോ സൂഫിഗുരുക്കളിലേക്കോ ചെന്നെത്തേണ്ടി വരുന്ന, ആന്തരികാർത്ഥം വിസ്മയിപ്പിക്കും വിധമായിരുന്ന ക്ഷിപ്രഗ്രാഹ്യങ്ങളല്ലാത്ത കാവ്യങ്ങൾ പിൽകാലത്ത് “വിരുത്തങ്ങൾ” (ആത്മാവിൽ നിന്നു കവിഞ്ഞിറങ്ങുന്നവ) എന്ന് വിശേഷിപ്പിക്കപ്പെട്ടു. ഹിന്ദുസ്ഥാനിയിലെ ദർബാറി, സിന്ധുഭൈരവി രാഗങ്ങളിൽ ആലപിക്കാവുന്ന വേദാന്തത്തിലെ പൊരുളുകളെ സൂഫിഭാഷയിൽ കാട്ടിത്തരുന്ന ഏകദേശം പന്ത്രണ്ടായിരത്തോളം വിരുത്തങ്ങൾ ഇച്ചയാൽ രചയിതമായിട്ടുണ്ട് എന്നാണ് കണക്ക്. ഇവയിൽ പലതും ചരിത്ര ഗവേഷകനായ ഒ.അബു മുൻകൈ എടുത്ത് പ്രസിദ്ധീകരിച്ചിട്ടുണ്ട്.
ഒറ്റയിട്ട വരികളിലൂടെ വലിയ വലിയ ദർശനങ്ങളെ അവതരിപ്പിക്കുന്ന, ഗഹനമായ അർഥങ്ങളുൾകൊള്ളുന്ന, സൃഷ്ടികർത്താവിലുള്ള വിലയവും പ്രവാചക കീർത്തനങ്ങളും, മുഹ്യുദ്ദീൻ ശൈഖ്, ശൈഖ് മുഹമ്മദ്മൗല ബുഖാരി തുടങ്ങിയ ആത്മീയ ഗുരുക്കന്മാരെ  പ്രകീർത്തിച്ചുള്ള കീർത്തനങ്ങളും അടങ്ങിയതാണ് പല വിരുത്തങ്ങളും.
ആത്മീയ പടവുകൾ താണ്ടുമ്പോഴും കച്ചവടം ചെയ്തു തന്നെയായിരുന്നു ഇച്ച മസ്താൻ ജീവിത ചെലവ് കണ്ടെത്തിയിരുന്നത്. ശ്രീനാരായണ ഗുരു അടക്കമുള്ളവരുടെ സഹൃദം പുലർത്തിയിരുന്ന ഈ ജ്ഞാനിവര്യൻ 1933ൽ അന്തരിച്ചു. ബ്രിട്ടീഷ് ഇന്ത്യ സർക്കാർ പ്രസിദ്ധീകരിച്ച ഇന്ത്യൻ ആൻറി ക്വിറ്ററിയിൽ  ഇച്ച മസ്താൻറെ പത്തു വിരുത്തങ്ങൾ  ഇടം പിടിച്ചതും, 1980ൽ  തൃശൂരിലെ ജോസഫ് കൊളത്താടൻ ഇറാഖിലെ ബസറ സർവ്വകലാശാലയിൽ  ഇച്ചയെക്കുറിച്ച് പ്രബന്ധം അവതരിപ്പിച്ചതും ശ്രദ്ധേയമാണ്. ഗായകരായ ഷഹബാസ് അമൻ, സമീർ ബിൻസി,ഇമാം മജ്‌ബൂർ,സംഗീത സംവിധായകരായ ചന്ദ് പാഷ, ബാബുരാജ് എന്നിവർ ഇച്ചയുടെ വിരുത്തങ്ങൾ ആസ്വാദകർക്ക് മുൻപിലേക്കെത്തിച്ചവരിൽ പ്രധാനികളാണ്.
അവലംബം
വർഗ്ഗം:1871-ൽ ജനിച്ചവർ വർഗ്ഗം:1933-ൽ ജനിച്ചവർ വർഗ്ഗം:സൂഫികൾ വർഗ്ഗം:മാപ്പിളപ്പാട്ട് രചയിതാക്കൾ
വസ്ഥി
വസ്ഥി  എസ്തേറിന്റെ പുസ്തകത്തിൽ പേർഷ്യൻ രാജാവായ അഹശ്വേരോശിന്റെ ആദ്യഭാര്യയും (Hebrew: וַשְׁתִּי, Vashti, Koine Greek: Αστιν Astin) പേർഷ്യയിലെ രാജ്ഞിയുമായിരുന്നു. തനക്കിൽ (എബ്രായ ബൈബിൾ) യഹൂദന്മാരെ കൊല്ലാൻ ആസൂത്രണം ചെയ്ത ഹമാനിൽനിന്നുള്ള യഹൂദന്മാരുടെ രക്ഷയെ അനുസ്മരിക്കുന്ന പൂരീം എന്ന യഹൂദദിനത്തെക്കുറിച്ച് പറയുന്നു. രാജാവ് ആഗ്രഹിച്ചതുപോലെ അവരുടെ സൗന്ദര്യം കാണിക്കാൻ രാജകീയ വിരുന്നിൽ പങ്കെടുക്കാൻ അവർ വിസമ്മതിച്ചു. തുടർന്ന് വസ്ഥിയെ മാറ്റി പകരം എസ്ഥേറിനെ അഹശ്വേരോശ് രാജ്ഞിയായി വാഴിക്കാൻ തീരുമാനിച്ചു. മിഡ്റാഷിൽ വസ്ഥിയെ തിന്മയും വ്യർത്ഥവുമെന്ന് വർണിക്കപ്പെട്ടിരിക്കുന്നു. പൂരിം കഥയുടെ ഫെമിനിസ്റ്റ് വ്യാഖ്യാനങ്ങളിൽ അവർ സ്വതന്ത്ര ചിന്താഗതിക്കാരായ നായികയായിട്ടാണ് കണക്കാക്കപ്പെടുന്നത്.
പുറം കണ്ണികൾ
വർഗ്ഗം:എബ്രായ ബൈബിൾ
താരാ ചെറിയാൻ
താരാ ചെറിയാൻ (മേയ് 1913-7നവംബർ 2000) സാമൂഹ്യപ്രവർത്തകയും രാഷ്ടീയപ്രവർത്തകയുമായിരുന്നു.1957ൽ മദ്രാസ് കോർപ്പറേഷന്റെ മേയറായി. മദ്രാസ് കോർപ്പറേഷനിലെ ആദ്യത്തെ വനിതാമേയർ. കോർപ്പറേഷൻ പരിധിയിലുള്ള സ്‌കൂളുകളിൽ ഉച്ചഭക്ഷണം നൽകാൻ പ്രത്യേകം ഫണ്ട് വകയിരുത്തിയത് താര മേയറായിരുന്ന കാലത്താണ്. ഇന്ത്യൻ എയർലൈൻസിന്റെയും എൽഐസിയുടെയും ഡിറക്ടറായി സേവനമനുഷ്ഠിച്ചിട്ടുണ്ട്. എം. ജി രാമചന്ദ്രൻ മുഖ്യമന്ത്രിയായിരുന്ന കാലത്ത് താര ലെജിസ്ലേറ്റീവ് കൌൺസിൽ മെമ്പറായിരുന്നു. തമിഴ് നാട് സോഷ്യൽ വെൽഫെയർ ബോർഡിന്റെ ചെയർപേഴ്സൺ ആയിരുന്നു.
മദ്രാസിലെ പോസ്റ്റ്മാസ്റ്റർ ജനറൽ റാവു ബഹദൂർ ഡാനിയൽ ഐസക് യേശുദാസന്റെ മകളായിരുന്നു താരാദേവി.മദ്രാസ് സർവകലാശാലയിൽ നിന്ന് ബിരുദമെടുത്ത ശേഷം ഗിൽഡ് ഓഫ് സർവീസിൽ ചേർന്നു. 1967-ൽ താരാ ചെറിയാന് പത്മഭൂഷൺ ലഭിച്ചു. താരയുടെ ഭർത്താവും മലയാളിയുമായ പി.വി. ചെറിയാനും മദ്രാസ് കോർപ്പറേഷൻ മേയറായിരുന്നു. പിന്നീടദ്ദേഹം മഹാരാഷ്ട്ര ഗവർണറായി.
അവലംബം
വർഗ്ഗം:2000-ൽ മരിച്ചവർ വർഗ്ഗം:1913-ൽ ജനിച്ചവർ
ഓറിയന്റൽ റിസർച്ച് ഇൻസ്റ്റിറ്റ്യൂട്ട് & മാനുസ്ക്രിപ്റ്റ്സ് ലൈബ്രറി
ലഘുചിത്രം വളരെ പുരാതനമായ നിരവധി താളിയോല ഗ്രന്ഥങ്ങളും പുസ്തകങ്ങളും ശേഖരിച്ചിട്ടുള്ള ഗ്രന്ഥശാലയാണ് ഓറിയന്റൽ റിസർച്ച് ഇൻസ്റ്റിറ്റ്യൂട്ട് ആൻഡ് മാനുസ്ക്രിപ്റ്റ് ലൈബ്രറി. തിരുവനന്തപുരത്ത് കാര്യവട്ടം സർവകലാശാല വളപ്പിലാണ് ഇത് പ്രവർത്തിക്കുന്നത്. താളിയോലഗ്രന്ഥങ്ങളുടെ എണ്ണത്തിൽ ഏഷ്യയിൽ ഒന്നാംസ്ഥാനവും കൈയെഴുത്ത് ഗ്രന്ഥശാലകളുടെ പട്ടികയിൽ ഏഷ്യയിൽ രണ്ടാംസ്ഥാനവുമാണ് ഈ മാനുസ്‌ക്രിപ്റ്റ് ലൈബ്രറിയ്ക്കുള്ളത്.
ചരിത്രം
1908ൽ തിരുവിതാംകൂർ മഹാരാജാവായിരുന്ന ശ്രീ മൂലം തിരുനാളാണ് ഗ്രന്ഥശാല സ്ഥാപിച്ചത്. തിരുനെൽവേലി സ്വദേശിയും സംസ്കൃതപണ്ഡിതനുമായ ഗണപതിശാസ്ത്രിയായിരുന്നു ആദ്യ ക്യൂറേറ്റർ. 1937ൽ മാനുസ്ക്രിപ്റ്റ് ലൈബ്രറി കേരള സർവകലാശാലയുടെ ഭാഗമായി. 1982ൽ കാര്യവട്ടം ആസ്ഥാനമാക്കി ഓറിയന്റൽ റിസർച്ച് ഇൻസ്റ്റിറ്റ്യൂട്ട് ആൻഡ് മാനുസ്ക്രിപ്റ്റ് ലൈബ്രററിയായി രൂപാന്തരപ്പെട്ടു. വിവിധ സംസ്ഥാനങ്ങളിൽനിന്നുള്ള താളിയോലഗ്രന്ഥത്തിനുപുറമെ ഇന്തോനേഷ്യ, ബർമ, മലേഷ്യ, നേപ്പാൾ തുടങ്ങിയ രാജ്യങ്ങളിലെ ഗ്രന്ഥങ്ങളും ഇവിടെയുണ്ട്. ലോകത്തിലെ ഏറ്റവും ചെറുതുമുതലുള്ള താളിയോലക്കെട്ടുകൾവരെ ഇവിടെയുണ്ട്. സംസ്ഥാനത്തെ വിവിധ കൊട്ടാരങ്ങൾ, ബ്രാഹ്മണമനകൾ, ആയുർവേദശാലകൾ എന്നിങ്ങനെ ആയിരക്കണക്കിന് സ്ഥലങ്ങളിൽനിന്ന് ശേഖരിച്ച 35,000 താളിയോലക്കെട്ടുകളും ഏകദേശം 65,000 ഗ്രന്ഥങ്ങളുമാണ് ശേഖരത്തിൽ.
അപൂർവ്വ ശേഖരം
80 ശതമാനത്തിലേറെയും സംസ്കൃത ഭാഷയിലാണ്. ഗ്രന്ഥ, വട്ടെഴുത്ത്, കോലെഴുത്ത്, ശാരദ, നന്ധിനാഗരി, ഗ്രന്ഥതമിഴ് എന്നീ ലിപികളിലുമുണ്ട്. മഹായാന ബുദ്ധമതത്തെക്കുറിച്ച്‌ നേപ്പാളിലെ നേവാരിഭാഷയിൽ എഴുതിയ "ആര്യമഞ്ജുശ്രീമൂല കൽപ്പത്തിന്റെ അസൽ താളിയോലകെട്ട് ഇവിടെ മാത്രമാണ് ഉള്ളത്.1912ൽ ഗണപതി ശാസ്ത്രി നാഗർകോവിലിനടുത്ത് തക്കലയിൽ നിന്നും കണ്ടെടുത്ത ഭാസന്റെ നാടകങ്ങളടങ്ങിയ താളിയോല കെട്ട് ഇവിടെയുണ്ട്. കമലമുനിയുടെ സാമുദ്രിക ലക്ഷണം, ചെറു പനയോല തുണ്ടുകൾ രുദ്രാക്ഷമാലയുടെ രൂപത്തിൽ അടുക്കി രചിച്ചിട്ടുള്ള ദേവി മാഹാത്മ്യം, 318 ചിത്രങ്ങൾ കഥ പറയുന്ന ചിത്രരാമായണം, അർഥശാസ്ത്രം, ഇന്തോനേഷ്യൻ കലാകാരൻ രാമായണകഥയിലെ വിഷ്ണുവിന്റെ അവതാരങ്ങൾ ചിത്രീകരിച്ച നാരായണീയം, കശ്മീരിലെ മരത്തോലിൽ എഴുതിയ "ബുർജ' പത്രം, നാട്യശാസ്ത്രത്തെക്കുറിച്ച്‌ അഭിനവഗുപ്തൻ രേഖപ്പെടുത്തിയ അഭിപ്രായങ്ങളടങ്ങിയ നാട്യശാസ്ത്രം - അഭിനവഭാരതി തുടങ്ങി അമൂല്യശേഖരമാണിവിടെയുള്ളത്. ഒരു താളിയോലയിൽ രണ്ടു ചിത്രങ്ങൾ ഉൾക്കൊള്ളിച്ചിരിക്കുന്ന ശിവലിംഗാശാസനം, എ.ഡി.1770-ൽ തീർത്തതെന്ന് കരുതുന്ന ചെമ്പുതകിടിലെ ഗ്രന്ഥം, ഭഗവദ്ഗീത കടലാസ് ഗ്രന്ഥം, 300 വർഷം പഴക്കമുള്ളതും പ്രകൃതിദത്ത വർണങ്ങൾ ചാലിച്ച ചിത്രങ്ങളാൽ ആലേഖനംചെയ്ത മറാത്തി ചിത്രക്കടലാസ്, 110 വർഷം പഴക്കമുള്ള കേരളവർമയുടെ "മയൂരസന്ദേശ'ത്തിന്റെ ആദ്യപതിപ്പ്, ഉള്ളൂരിന്റെയും കുട്ടികൃഷ്ണമാരാരുടെയും കൈയെഴുത്തുകൃതികൾ, ചെറുശ്ശേരിയുടെ "കൃഷ്ണഗാഥ', വള്ളത്തോളിന്റെ "സാഹിത്യമഞ്ജരി'എന്നിവയും ഇവിടുണ്ട്.
പുറം കണ്ണികൾ
വർഗ്ഗം:കേരളത്തിലെ ഗ്രന്ഥാലയങ്ങൾ
അയോബ കാസിൽ
ജപ്പാനിലെ മിയാഗി പ്രിഫെക്ചറിലെ സെൻഡായിയിൽ സ്ഥിതി ചെയ്യുന്ന ഒരു ജാപ്പനീസ് കോട്ടയാണ് അയോബ കാസിൽ (青葉城, Aoba-jō). എഡോ കാലഘട്ടത്തിലുടനീളം, സെൻഡായി ഡൊമെയ്‌നിലെ ഡെയ്‌മിയോ എന്ന തീയതി വംശത്തിന്റെ ആസ്ഥാനമായിരുന്നു അയോബ കാസിൽ. ഈ കോട്ട സെൻഡായി-ജോ (仙台城) അല്ലെങ്കിൽ ഗോജോ-റോ (五城楼) എന്നും അറിയപ്പെട്ടിരുന്നു. 2003-ൽ കോട്ടയുടെ അവശിഷ്ടങ്ങൾ ഒരു ദേശീയ ചരിത്ര സൈറ്റായി പ്രഖ്യാപിക്കപ്പെട്ടു.